У аснове пераемнасці — прагназаванне развіцця асобы дзіцяці\n30.04.2015 10:38 Якасць адукацыі\nЗастаецца некалькі тыдняў да знамянальнай падзеі ў сістэме прафесійнай адукацыі. У сярэдзіне мая ў расійскай Казані адбудзецца конкурс прафесійнага майстэрства ў рамках Worldskills, які аб’яднае каманды з краін СНД. Спаборніцтва такога ўзроўню будзе праходзіць упершыню і стане па сутнасці рэпетыцыяй перад асноўнымі стартамі, якія пройдуць у жніўні ў Бразіліі.\nНагадаем, што першым вопытам нашай сістэмы прафесійнай адукацыі ў рангу ўдзельніцы Worldskills International стаў праведзены ў мінулым годзе Першы нацыянальны чэмпіянат Worldskills — Belarus, у якім прынялі ўдзел больш за паўтары сотні ўдзельнікаў з розных рэгіёнаў краіны. Для большасці навучальных устаноў прафесійнай адукацыі такое спаборніцтва стала першым выхадам на міжнародны ўзровень у рамках Worldskills International. А вось для прафесійна-тэхнічнага каледжа РІПА міжнарожныя спаборніцтвы для навучэнцаў ужо не навінка. Пяць гадоў гэты каледж супрацоўнічае з расійскімі навучальнымі ўстановамі, у ліку якіх Гусеўскі політэхнічны тэхнікум і Уладзімірскі індустрыяльны тэхнікум. З абодвума тэхнікумамі ПТК супрацоўнічае на падставе заключаных дагавораў. Ёсць такія дамоўленасці і з установамі іншых краін, напрыклад, Фінляндыі. Сярод напрамкаў, унесеных у гэтыя пагадненні, вядучае месца займае ўзаемадзеянне паміж краінамі ў сферы павышэння якасці прафесійнай адукацыі, папулярызацыі рабочых прафесій сярод моладзі, удасканаленне падрыхтоўкі маладых рабочых і спецыялістаў. Для абедзвюх краін стала добрай традыцыяй рэалізацыя сумесных праектаў, а таксама правядзенне разнастайных мерапрыемстваў, у тым ліку і спартыўных, стажыровак выкладчыкаў устаноў дзвюх краін, абмен навучэнцамі і педагогамі. На працягу апошніх гадоў паміж навучальнымі ўстановамі праводзяцца конкурсы прафесійнага майстэрства.\n— Пытанне развіцця прафесійнай адукацыі, узнаўлення працоўных рэсурсаў сёння з’яўляецца вельмі злабадзённым для большасці краін, — адзначае дырэктар ПТК РІПА Валерый Мікалаевіч Галубоўскі. — Многія з іх стаяць перад праблемай, як далучыць да вытворчай сферы таленавітую моладзь, як весці падрыхтоўку кадраў з улікам зменлівых патрабаванняў эканомікі, як увогуле ўзняць прэстыж рабочай прафесіі. Усе гэтыя пытанні знаёмы і нашай прафесійнай адукацыі. Таму адным са шляхоў, які б прывёў да пастаўленай мэты, з’яўляецца правядзенне спаборніцтваў прафесійнага майстэрства, дзе можна не толькі выявіць плюсы і мінусы прафесійнай падрыхтоўкі будучых рабочых, але і прыцягнуць увагу маладых людзей да сістэмы прафесійнай адукацыі, тым больш калі зусім хутка распачнецца прыёмная кампанія.\nВ.М.Галубоўскі бачыць важнасць спаборніцтваў перш-наперш у тым, каб даведацца, як выглядае нацыянальная сістэма адукацыі на фоне іншых краін. Акрамя таго, у час спаборніцтва нашы навучэнцы выхоўваюць дух саперніцтва, адшліфоўваюць свае прафесійныя навыкі і фарміруюць у час публічных мерапрыемстваў байцоўскі характар. Сёлетні конкурс паміж ПТК РІПА і навучальнымі ўстановамі Расійскай Федэрацыі прымеркаваны да 70-годдзя Вялікай Перамогі, 75-годдзя айчыннай прафесійна-тэхнічнай адукацыі і да Года моладзі.\nАрцём Яўгенавіч Рыбак, намеснік дырэктара па вытворчым навучанні каледжа, расказаў перадгісторыю супрацоўніцтва з дзвюма расійскімі навучальнымі ўстановамі, якое сёння перарасло ў цеснае ўзаемадзеянне раўнапраўных партнёраў.\n— З расійскімі калегамі мы праводзім такія спаборніцтвы па чарзе, — расказвае Арцём Яўгенавіч. — Пачаткам такой конкурснай серыі стала правядзенне ў 2011 годзе на базе Гусеўскага політэхнічнага тэхнікума конкурсу сярод навучэнцаў па кваліфікацыі “аператар станкоў з праграмным кіраваннем”. У адказ расіяне прыехалі ў Мінск і сталі ўдзельнікамі конкурсу прафесійнага майстэрства ў кампетэнцыі “Такарныя работы на ўніверсальных станках”, які быў арганізаваны на базе нашага каледжа. На наступны год мы паехалі зноў у Гусеў, а яны потым да нас. У хуткім часе да нашых дзвюх каманд далучыўся Уладзімірскі індустрыяльны тэхнікум, і ў 2014 годзе там прайшло спаборніцтва па дзвюх кампетэнцыях — “Такарныя работы на станках з праграмным кіраваннем” і “Такарныя работы на ўніверсальных станках”.\nПа гэтых жа кампетэнцыях на базе ПТК РІПА праходзіў і нядаўні міжнародны конкурс, у якім удзельнічалі Гусеўскі політэхнічны тэхнікум і Уладзімірскі індустрыяльны тэхнікум. У спаборніцтве ўдзельнічалі па два чалавекі (па кожнай намінацыі) з кожнай навучальнай установы.\nУлічваючы членства Рэспублікі Беларусь у Worldskills International, упершыню ў гэтым спаборніцтве ўзровень складанасці конкурсных практычных заданняў, крытэрыі ацэньвання, сама арганізацыя спаборніцтва былі максімальна прыбліжаны да стандартаў Worldskills. Тым больш што ў ПТК РІПА цяпер праходзіць падрыхтоўка нацыянальнай зборнай на спаборніцтва Worldskills — СНД па намінацыях “Фрэзерныя работы на станках з праграмным кіраваннем” і “Такарныя работы па станках з праграмным кіраваннем”. У апошняй з іх Арцём Яўгенавіч Рыбак выступае ў ролі эксперта.\nЗгодна з нормамі Worldskills, умовы практычнага задання былі прадстаўлены канкурсантам загадзя і непасрэдна перад самім спаборніцтвам былі зменены на 30 працэнтаў. Пры тым, што змест конкурсных заданняў павінен адпавядаць вучэбнай праграме, усё ж сам узровень іх складанасці павінен быць вышэйшым за сярэдні і быць у межах пятага разраду.\nТэарэтычны тур складаўся з пытанняў, якія вызначылі ўстановы-ўдзельніцы, і кожнае з іх было ўзгоднена паміж імі. І зразумела, чаму. У праграмах прафесійнай падрыхтоўкі навучальных устаноў дзвюх краін, натуральна, могуць быць несупадзенні. У выніку адбору тэарэтычных заданняў канкурсантам былі прапанаваны ў тэставым варыянце па 10 пытанняў па кожным (вучэбным) прадмеце, сярод якіх “Спецтэхналогія”, “Чарчэнне”, “Ахова працы” і інш. З адказамі на пытанні даволі хутка справіўся навучэнец 2 курса першай ступені навучання ПТК РІПА Дзяніс Явусь, які паказаў рэкорд у тэарэтычным туры і правільна адказаў на ўсе 100 пытанняў. Астатнія канкурсанты ненамнога адсталі ад Дзяніса і са шчыльнымі вынікамі завяршылі першы этап конкурсу.\nНа другім этапе, практычным, канкурсантам па намінацыі “Такарныя работы на ўніверсальных станках” трэба было скласці тэхналагічны маршрут вырабу дэталі, гаворачы інакш, трэба распісаць, як яны будуць вырабляць гэтую дэталь. У намінацыі “Такарныя работы на станках з праграмным кіраваннем” канкурсантам быў прапанаваны чарцёж, па якім яны павінны былі напісаць кіруючую праграму, згодна з якой трэба вырабіць дэталь. Пасля напісання такой праграмы ўдзельнікі спаборніцтва запаўнялі карту наладкі, дзе яны ўказвалі паслядоўнасць сваёй работы, рэжымы рэзання, рэжучы і вымяральны інструмент, які яны будуць выкарыстоўваць у час практычнага задання па апрацоўцы сваёй дэталі. Усе гэтыя этапы былі “напісаны” з дапамогай сімулятараў, якія дазваляюць графічна прадставіць шлях ад напісання праграмы да пераходу да станка.\nСамым адказным і самым цяжкім этапам спаборніцтва быў выраб дэталі, дзе неабходна было паказаць свае прафесійныя навыкі і ўменні, асабліва пры рабоце на станку, ад чаго, па сутнасці, залежала якасць вырабленай дэталі.\nКанкурсанты, якія выступалі па кампетэнцыі “Такарныя работы на ўніверсальных станках”, павінны былі вытачыць дэталь за паўтары гадзіны. З заданнем справіліся не ўсе, але прадстаўніку беларускай каманды навучэнцу ПТК РІПА Паўлу Янушкевічу ўдалося паказаць усё сваё майстэрства, і ён заслужана заняў 1 месца. У кампетэнцыі “Такарныя работы на станках з праграмных кіраваннем” пераможцам стаў першакурснік другой ступені навучання каледжа Андрэй Мазурэнка. Прыкметны факт, што за каманды расійскіх навучальных устаноў выступалі нават дзяўчаты, якія вырашылі стаць наладчыкамі станкоў з праграмным кіраваннем, і, дарэчы, выступілі даволі ўдала.\nУ ролі экспертаў, якія ацэньвалі вынікі спаборніцтва, выступілі былыя выпускнікі каледжа, якія сёння працуюць у вядучых кампаніях і на прадпрыемствах. Па меркаванні Дзяніса Архіпава, старшага эксперта ў кампетэнцыі “Такарныя работы на ўніверсальных станках”, намесніка дырэктара кампаніі TWING-M (продаж рэжучага інструменту), сёння прафесійная падрыхтоўка ў каледжы носіць інавацыйны характар і цалкам адпавядае патрабаванням машынабудаўнічай галіны. Каб дасягнуць такога выніку, неабходна мець парк сучасных станкоў і ўкараненне новых эфектыўных форм метадычнай работы, інавацыйных прыёмаў у выкладанні прадмета і асабліва пры практычным навучанні. На сённяшні дзень ПТК забяспечаны гэтым у поўным аб’ёме, калектыў працуе над усё новымі і новымі распрацоўкамі, каб прафесійная падрыхтоўка пастаянна ўдасканальвалася.\nУ каледжы створаны ўсе ўмовы для вырашэння адвечнай праблемы разрыву паміж тэарэтычнымі ведамі і іх прыкладным прымяненнем.\nНамеснік дырэктара каледжа па вучэбна-метадычнай рабоце Святлана Антонаўна Бардушка паведамляе, што ПТК РІПА па праву лічыцца эксперыментальнай пляцоўкай, на базе якой сканцэнтравана самае сучаснае вучэбнае і вытворчае абсталяванне, метадычнае забеспячэнне прафесій па профілі машынабудавання і аўтасэрвісу. У цяперашні час каледж з’яўляецца шматфункцыянальнай навучальнай установай, своеасаблівай платформай для ўзаемадзеяння галін эканомікі і сацыяльнай сферы, непасрэдна заказчыкаў кадраў, галіновых органаў дзяржаўнага кіравання, цэнтраў занятасці, устаноў прафесійнай адукацыі.\nВынікам гэтага ўзаемадзеяння з’яўляецца распрацоўка і ўкараненне адукацыйных праграм па новых спецыяльнасцях, якія сёння запатрабаваны на рынку працы і па якіх сацыяльна-эканамічны комплекс гатовы фарміраваць працоўныя рэсурсы.\nТак, за апошні перыяд спецыяльна створанай рабочай групай з ліку вопытных педагагічных работнікаў каледжа і работнікаў структурных падраздзяленняў РІПА пры ўдзеле прадстаўнікоў прадпрыемстваў і арганізацый была распрацавана і ўкаранёна ў адукацыйны працэс адукацыйная праграма падрыхтоўкі рабочага з сярэдняй спецыяльнай адукацыяй з прысваеннем кваліфікацый “мехатроніка 5-га разраду”, “наладчык станкоў і маніпулятараў з праграмным кіраваннем 5-га разраду” і “аўтамеханік 5-га разраду”. Абагульняючы вопыт работы ў гэтым кірунку, Цэнтр вучэбнай кнігі РІПА выдаў метадычны дапаможнік “Распрацоўка і ўкараненне адукацыйнай праграмы падрыхтоўкі кваліфікаваных кадраў па новай спецыяльнасці ў каледжы”, аўтарам якога з’яўляецца дырэктар ПТК РІПА В.М.Галубоўскі.\nУходзе эксперыментальнай дзейнасці распрацаваны адукацыйныя стандарты і вучэбна-праграмная дакументацыя, якія прайшлі экспертызу ў вядучых спецыялістаў арганізацый — заказчыкаў кадраў, а затым былі зацверджаны ў Міністэрстве адукацыі.\nАкрамя распрацоўкі зместу адукацыйнай праграмы, сумеснымі намаганнямі работнікаў каледжа, работадаўцаў і прадстаўнікоў бізнес-структур пры падтрымцы галіновага міністэрства, у навучальнай установе абсталяваны майстэрні і лабараторыі. Вялікая ўвага ў каледжы ўдзяляецца метадычнаму забеспячэнню адукацыйнага працэсу. Выкладчыкі актыўна ўдзельнічаюць у распрацоўцы вучэбных праграм, метадычных матэрыялаў.\nТак, напрыклад, Цэнтрам вучэбнай кнігі выдадзены дапаможнік “Наладка і кіраванне станкамі такарнай групы з сістэмай ЧПК HAAS” які распрацаваны аўтарскім калектывам педагогаў каледжа пад кіраўніцтваам А.А.Дулькевіча. Акрамя таго, педагогамі каледжа распрацаваны і выдадзены вучэбны дапаможнік “Праца на металарэзных станках з ПК (сістэма Sinumerik 802D SL)” (аўтары Я.Я.Савіцкі, Д.І.Сіндзікевіч, А.А.Дулькевіч і інш.), а таксама вучэбна-метадычны дапаможнік “Механічная апрацоўка на станках і лініях. Комплексныя работы і сродкі кантролю” (аўтары В.А.Дашкевіч, А.Я.Рыбак, Д.І.Сіндзікевіч, Ю.А.Фядоўцаў).\nУ гэтым годзе рыхтуецца да выдання дапаможнік “Дыягностыка аўтамабіля з выкарыстаннем праграмнага забеспячэння ESI [tronic] 2.0 і тэстара KTS 540” (аўтар Д.В.Булавіцкі), праходзіць навукова-педагагічную экспертызу дапаможнік “Апрацоўка металу на станках з ПК. Лабараторны практыкум і сродкі кантролю” (Я.Я.Савіцкі).\nКадравае забеспячэнне адукацыйнага працэсу па новых спецыяльнасцях запатрабуе стажыроўкі педагагічных работнікаў, якая была арганізавана на прадпрыемствах краіны і за мяжой.\nПастаянна абнаўляецца матэрыяльна-тэхнічная база каледжа. Сёння ў працэсе рэалізацыі знаходзіцца праект Мінскага завода колавых цягачоў і кампаніі па вытворчасці станкоў DOOSAN, накіраваны на аснашчэнне лабараторыі вучэбным і вытворчым абсталяваннем для вывучэння сістэмы ЛПК FANUC.\nУсе гэтыя захады кіраўніцтва ўстановы, якія накіраваны на ўзняцце якасці прафесійнай падрыхтоўкі на больш высокі ўзровень, пацвярджаюцца на практыцы высокімі вынікамі навучэнцаў на спаборніцтвах. Кожны раз выхаванцы каледжа прыносяць перамогу. Так было і на Першым нацыянальным чэмпіянаце WorldSkills Belarus — 2014, дзе навучэнцы ПТК РІПА па кампетэнцыях “Мехатроніка”, “Кіраванне вытворчымі працэсамі”, “Такарныя і фрэзерныя работы на станках з праграмным кіраваннем” заваявалі першыя месцы. Таму ёсць упэўненасць, што пераможны шлейф працягнецца і ў далейшых спаборніцтвах.\nWorldSkillsБразіліяКазаньконкурс прафесійнага майстэрствапрафесійная адукацыя


Дзень вёскі. Са святам, родны край!. 21.by\nДзень вёскі. Са святам, родны край!\n20.06.2019 — Новости Культуры |\n16 чэрвеня ў Белавушы панавала атмасфера свята, гучала музыка, весялілася дзетвара. Многія жыхары вёскі сабраліся перад Домам культуры, каб адзначыць дзень роднай вёскі.\nСа словамі віншаванняў да прысутных звярнулася старшыня Белавушскага сельскага выканаўчага камітэта Ірына Піліпчук.\nДзень святой Тройцы – прастольнае свята вёскі і яе жыхароў, якія захоўваюць і шануюць свае традыцыі, гісторыю роднага краю. У нашым аграгарадку многае мяняецца, развіваецца сацыяльная сфера, ідзе добраўпарадкаванне. Сёння ў Белавушы жывуць тры тысячы чалавек. Вёска заўсёды будзе жыць, гэта наш з вамі дом, наша Радзіма. Жадаю вам, дарагія землякі, здароўя, дабрабыту, здзяйснення заветных мар. Няхай на нашай зямлі будзе радасць, мір, дабрыня і цяпло чалавечых сэрцаў. Выказваю падзяку індывідуальным прадпрымальнікам Сяргею Кондзеру і Анатолю Домнічу за аказанне спонсарскай дапамогі ў правядзенні свята.\nДля многіх жыхароў Белавушы гэты дзень быў з прыемнымі ноткамі – адбылася традыцыйная цырымонія ўзнагароджвання лепшых вяскоўцаў.\nЛепшым пра прафесіі ў сферы адукацыі прызнана настаўніца Белавушскай СШ Валянціна Шубіч. За поспехі ў вучобе падарунак і грамату атрымаў навучэнец 8 класа сярэдняй школы Павел Тур.\nНялёгкая задача – шчыраваць на зямлі. Не ведаюць стомы работнікі сельскай гаспадаркі. Для віншаванняў на сцэну была запрошана супрацоўніца КУВП “Манькавічы” Марыя Пявец.\nМедыцынскія работнікі для вёскі – незаменныя людзі. У любое надвор’е, у любы час сутак яны спяшаюцца да пацыентаў. На свяце адзначана граматай медыцынская сястра амбулаторыі Ірына Волчык.\nМець дзяцей – вялікае шчасце. Разам з тым, выхаванне – гэта нялёгкі працэс і адказнасць за тое, якімі яны вырастуць. Словы шчырых пажаданняў гучалі самаму маленькаму жыхару аграгарадка Максіма Шылу і яго бацькам. На момант святкавання яму было ўсяго 11 дзён.\nДзіцячы садок для малышоў – першая прыступка ў дарослае жыццё. Ад выхавальнікаў залежыць, наколькі дзіця будзе яго любіць. Лепшым па прафесіі ў сферы дашкольнай адукацыі прызнаны Васіль Дзенісовіч.\n104 шматдзетныя сям’і жывуць у населеным пункце. Алена Храпіцкая, якой уручылі падарунак і кветкі, выхоўвае пяцярых дзяцей.\nУ ліпені доўгажыхарка Белавушы Вольга Бруцкая адсвяткуе 96-годдзе. Яна не змагла прысутнічаць на свяце. Кветкі і грамату атрымала яе дачка.\nЖыхары аграгарадка многа сіл і цярпення прыкладаюць для добраўпарадкавання сваіх прысядзібных участкаў. Камісія сельскага Савета вылучыла лепшыя. Гэта падвор’е Надзеі і Аляксандра Яхнаўцоў.\nДзеля дабрабыту роднага краю працуюць работнікі сельскага выканаўчага камітэта. Граматай адзначана прыбіральшчыца Алена Піліпчук. Яна адказная за дагледжанасць клумбаў на тэрыторыі сельсавета.\nРаённая газета “Навіны Палесся” не пакінула без увагі сваіх надзейных сяброў – работнікаў пошты. Пісьмы падзякі атрымалі загадчыца аддзялення Наталія Крывалевіч, аператар Таццяна Гмір, паштальёны Святлана Наздрын-Платніцкая, Вольга Савончык, Алена Вандзіч.\nМногія жыхары Белавушы ў гэты святочны дзень адзначалі і дзень нараджэння. Гэта Аляксандр Вабішчэвіч, Іван Нагар, Аляксандр Нагар, Вераніка Пашкевіч, Марына Сімончык, Ала Пышняк.\n60-гадовы юбілей святкавала Паліна Вабішчэвіч. З гэтай нагоды на яе адрас выказалі віншаванні.\nПрадавец магазіна “Снежинка” Антаніна Храпіцкая таксама атрымала грамату з рук старшыні сельвыканкама за плённую працу.\nСтаршы інспектар ГПіВО Столінскага РАНС Аляксандр Сімончык звярнуў увагу на правільныя паводзіны ў спякотнае надвор’е. Супрацоўнікі аддзела па надзвычайных сітуацыях наладзілі для прысутных пенную вечарынку. Асабліва рады ёй былі дзеці. Ды і дарослыя былі не супраць асвяжыцца ў спёку.\nНа сцэне выступалі Руслан Храпіцкі, браты Мікалай і Рыгор Міхнаўцы, Васіль Дзенісовіч, Аляксандр Юрчук, Анастасія Пачко, Людміла Панамарэнка, калектыў аматараў казацкай песні Белавушскага СДК.\nХарэаграфічныя нумары паказаў танцавальны гурток мясцовага дома культуры.\nДадалі добрага настрою і станоўчых эмоцый выступленні народнага клуба аматараў песні “Ярок”, народнага творчага клуба “Альтанка”.\nГандлёвыя павільёнчыкі Столінскага райспажыўтаварыства вабілі да сябе пахам шашлыкоў. Кожны мог набыць напіткі і прысмакі, адпачыць за столікамі пад парасонам. Юным удзельнікам свята прыйшлося даспадобы катанне на машынках, салодкая вата, разнастайныя цацкі і іншыя забавы.\n16 чэрвеня ў Белавушы панавала атмасфера свята, гучала музыка, весялілася дзетвара. Многія жыхары вёскі сабраліся перад Домам культуры, каб


Лаўроў назваў умову нармалізацыі адносін з ЕС - 09.02.2021, Sputnik Беларусь\nПа словах расійскага міністра, Масква зацікаўлена ў аднаўленні супрацоўніцтва з ЕС у асобных сферах. 09.02.2021, Sputnik Беларусь\nнавіны , у свеце, палітыка, галоўнае, сяргей лаўроў, расія, ес\nМІНСК, 9 лют – Sputnik. Расія не з'яўлялася ініцыятарам астуджэння адносін з Еўрапейскім саюзам, Масква настроена на нармалізацыю ўзаемадзеяння ў асобных сферах, калі двухбаковы дыялог не будзе прыносіцца ў ахвяру палітычным інтарэсам, заявіў у панядзелак кіраўнік МЗС РФ Сяргей Лаўроў.\n"Па выніках візіту ў Маскву 4-6 лютага высокі прадстаўнік ЕС у сваім блогу апублікаваў шэраг каментарыяў. У адным з іх падае справу так, быццам "Расія імкліва аддаляецца ад Еўропы". Падчас перамоваў з Барэлем ў Маскве я як раз казаў пра важнасць выбудоўваць адносіны Расія-ЕС на сістэмнай аснове", - сказаў ён.\n5 лютага 2021, 09:52\nПаводле слоў Лаўрова, у 2014 годзе Еўрасаюз сам абрынуў структуру шматпланавых адносін з Расіяй, якая стваралася гадамі, а прычынай гэтага была падтрымка з боку ЕС дзяржперавароту на Украіне.\nМіністр пералічыў вынікі такога кроку: былі прыпынены сустрэчы ўрада РФ з Еўракамісіяй, правядзенне самітаў Расія - ЕС, "замарожаны" фарматы Пастаяннага савета партнёрства Расія - ЕС, а таксама два дзесяткі галіновых дыялогаў.\nХто ад каго аддаляецца?\nЛаўроў удакладніў, што пры гэтым узнікае слушнае пытанне: хто ад каго аддаляецца - Еўрасаюз ад Расіі ці наадварот?\n"Што тычыцца расійскага боку, то мы ў чарговы раз пацвердзілі на перамовах у Маскве нашу нацэленасць на нармалізацыю ўсяго комплексу адносін з Еўрасаюзам - на аснове не аднабаковых патрабаванняў, а ўзаемнай павагі і ўліку інтарэсаў адзін аднаго", - сказаў кіраўнік МЗС РФ.\nЁн таксама назваў напрамкі, якія былі б выгадныя абодвум бакам: гэта ўзаемадзеянне ў галіне аховы здароўя, навукі і тэхналогій, сумесная праца ў сферы барацьбы са зменай клімату.\n"Калі дадаць ключавы традыцыйны напрамак энергетыкі, то атрымаецца цалкам салідны ўзаемавыгадны парадак дня, калі не прыносіць яе ў ахвяру геапалітычным гульням", - сказаў на заканчэнне Лаўроў.


Культура - Вялікі Савіцкі\nТак, сярод юбілейных мерапрыемстваў самым значным з’яўляцца вялікая выстава твораў Савіцкага ў Нацыянальным мастацкім музеі. Яна займае ўвесь першы паверх нашай скарбніцы. Чатыры залы — чатыры экспазіцыі, прысвечаныя розным іпастасям творцы. Разам жа яны ствараюць цэльны вобраз асобы мастака і часу, у якім яму давялося жыць і працаваць.\nПершая зала — ранні Савіцкі. Той, у якога яшчэ наперадзе агульна прызнаны статус класіка, стваральніка беларускай версіі “суворага стылю”, вынаходніцтва ўласнага, сёння ўсім вядомага почырку. Той Савіцкі, які яшчэ не напісаў “Партызанскай мадонны”. Ранні Савіцкі — традыцыяналіст, безумоўна прафесіянал, нічым асаблівым не вылучаецца сярод беларускіх мастакоў 50-х — пачатку 60-х гадоў. Мабыць, гэты перыяд ягонай творчасці можна трактаваць як час пошукаў сваёй вобразна-пластычнай мовы.\nЭкспазіцыя другой залы — вобраз жанчыны ў творчасці мастака. Тут таго, хто ведае Міхаіла Савіцкага выключна як брутальнага, часам нават змрочнага рэаліста (а як інакш пра вайну ды пра Чарнобыль распавесці!?) ды яшчэ з гэткім ухілам у сімвалізм рэлігійнага характару, адкрые для сябе нечаканую іпастась гэтага творцы. Ён, аказваецца, быў глыбока пачуццёвы лірык. Савіцкі ў сваіх карцінах сцвердзіў свой ідэал жаночай прыгажосці, чымсьці блізкі мадоннам Рэнесансу. Але тыпалагічна і сутнасна гэта беларускі ідэал. Сэнсавы і візуальны цэнтр гэтай экспазіцыі — “Партызанская мадонна Мінская”.\nТрэцяя зала — тэма вайны. Тут і карціна “Партызаны”, ад якой, лічаць знаўцы, пачаўся “сапраўдны” Савіцкі, і “Віцебскія вароты”, і “Пакаранне смерцю”, і палатно з “Лічбаў на сэрцы”. Тыя “Лічбы…” б’юць па нервах балюча, як кінафільм “Ідзі і глядзі”. Глядзець той фільм двойчы не ў кожнага хопіць духу…\nАпошняя зала — Чарнобыль. Некалькі карцін з таго самага славутага цыкла. Мяркую, і па сённяшні дзень ніхто з нашых творцаў не сказаў пра тую трагедыю больш важкага слова… Яшчэ ў экспазіцыі творы, дзе хрысціянскія матывы прысутнічаюць наўпрост ці ў сацыяльным кантэксце. Яны натуральна стасуюцца з чарнобыльскай тэмай, бо мы памятаем, што, як выбухнуў ядзерны рэактар, нават зацятыя атэісты ўспомнілі пра Зорку Палын.\nЭкспазіцыйныя залы першага паверха Нацыянальнага мастацкага спланаваныя такім чынам, што, агледзеўшы экспазіцыю, ідзеш назад — выходзіш тым жа шляхам, як і прыйшоў. Пасля жыццёвай храналогіі, атрымліваецца, ідзём на адваротны адлік. Чарнобыль — Вайна — Жанчыны — Маладосць. Прайшлі праз жыццё і вяртаемся да жыццядайных вытокаў. Дазволю сабе пафас: да жыццядайных вытокаў Быцця. І ведаеце, прыходзіш да думкі, што хоць і быў наш славуты творца насамрэч брутальным рэалістам, а маляваў усё жыццё нашу нацыянальную расліну — Папараць-кветку.\nПа сутнасці вялікі мастак быў вялікім аптымістам.


Маладосць акрыляе — Воложин. Працоўная слава. Новости Воложина и Воложинского района\n25.10.2010 21.08.2019 admin705Комментарии on Маладосць акрыляе\nЯк сцвярджае лозунг, кадры вырашаюць усё. Асабліва калі работнік валодае такімі каштоўнымі якасцямі, як энергічнасць, мэтанакіраванасць і крэатыўнасць, уласцівыя прадстаўнікам маладога пакалення. Таму невыпадкова сёння ў нашу рэдакцыйную гасцёўню мы запрасілі маладзёжнага лідэра раёна, першага сакратара раённага камітэта грамадскага аб’яднання “Беларускі рэспубліканскі саюз моладзі” Наталлю ШЧАРБАЧЭВІЧ.\n– Якімі якасцямі павінен валодаць у наш час малады чалавек, каб стаць лідэрам маладзёжнага руху?\n– Упэўненасцю ў правільнасці таго, што робіць, што гэта патрэбна іншым, уменнем знаходзіць агульную мову з людзьмі рознага ўзросту і сацыяльнага статусу і ўменнем зацікавіць. Не абысціся і без самакрытычнасці, пачуцця гумару, абаяння.\n— У школе ты была пай-дзяўчынкай, узорнай выдатніцай?\n— Пай-дзяўчынкай ніколі не была. Заўсёды адрознівалася празмернай эмацыянальнасцю, імпульсіўнасцю, актыўнасцю. У дзяцінстве бацькі і знаёмыя называлі ваўчком. Гуляла пераважна з хлопчыкамі, хадзіла з разбітымі каленямі. Былі выпадкі, калі прыходзіла дадому ў парваным адзенні. Яшчэ і брата ўцягвала ў розныя гісторыі. У школе таксама была актыўнай, заўсёды ў цэнтры ўвагі. Наш класны кіраўнік Наталля Юр’еўна Кандзер – чалавек вельмі таленавіты і творчы – захапляла нас цікавымі ідэямі. Яе сцэнарыі мы заўсёды ўспрымалі на ўра. Памятаю тэатральную пастаноўку да Дня работнікаў сельскай гаспадаркі, з якой гастралявалі і на масласырзаводзе, і ў “Налібоцкай пушчы”.\n— Як я зразумела, ты з малых гадоў была актывісткай – “драмгурток, гурток па фота, а яшчэ спяваць ахвота…”?\n— Так, гэта ўсё пра мяне. І спявала, і танцавала, і ў спектаклях удзельнічала. Займалася ў музычнай школе, хацелася нават стварыць музычны гурт, як у французскім серыяле “Элен і рабяты”. У час вучобы ў педуніверсітэце разам з сябрамі арганізавалі студэнцкі тэатр. Побач з інтэрнатам знаходзіўся клуб “Медыум”, які сваімі рукамі прывялі ў належны стан і ў якім пазней рабілі прэм’еру.\n— Наталля, неаднаразова бачыла, як ты, эфектная, упэўненая ў сабе, ідзеш на працу. Колькі хвілін табе патрэбна, каб сабрацца раніцай?\n— Хвілін 40, не больш. Наогул, у мяне вельмі хуткі тэмп жыцця. Апранаюся, раблю макіяж, затым кубачак гарбаты – і на працу. Усё ўпрытык, але паспяваю. Знешні ж выгляд часцей за ўсё залежыць ад настрою, а не ад колькасці патрачаных на яго хвілін.\n– Як лічыш, ці лёгка сёння жыць маладым?\n– Калі дарослае жыццё толькі пачынаецца, заўсёды цяжка, бо не хапае вопыту. Але жыць сёння цікава, бо перад моладдзю адкрыты ўсе дарогі, ёсць шмат магчымасцей, толькі выкарыстоўвай. Дзяржава прапануе шэраг праграм, накіраваных на падтрымку маладых людзей, аднак сёння мала зацікаўленых, актывістаў. Пагаджуся, што ў дарослых ёсць вялікі жыццёвы вопыт, аднак у маладых – свежыя ідэі, нестандартныя спосабы вырашэння праблем.\n– Валожын будучага, як ён, на тваю думку, павінен выглядаць?\n– Хацелася б, каб горад памаладзеў, стаў цэнтрам маладзёжнай культуры, каб былі свая маладзёжная газета або часопіс, радыё, а можа нават і тэлеканал. Мару, каб у будучым з’явілася сучасная спартыўная школа, басейн.\n— Якое пытанне цябе найбольш раздражняе або можа застаць неспадзеўкі?\n— Напрыклад, калі пытаюць “Што ты будзеш рабіць заўтра ці ў выхадныя?”. Я ніколі нічога загадзя не планую і нават не ведаю, што будзе заўтра. Таму вельмі злуюся, калі пра гэта пытаюць. Магу прыгадаць вядомую прытчу, калі чалавек пабудаваў планы, але не прынёс іх да Бога ўзгадніць, таму нічога не збылося. А застаць неспадзеўкі мяне, наогул, вельмі складана. Я, як кажуць, за словам у кішэню не лезу і магу годна выйсці з любой сітуацыі.\n— Ёсць, і вельмі шмат. Гэта сусветна вядомыя і знакамітыя жанчыны – мадэльеры, актрысы, спявачкі, тэлевядучыя. Заўсёды захаплялася Како Шанэль, мару паглядзець фільм, які нядаўна пра яе знялі. Падабаюцца Сафі Марсо, Анджаліна Джалі, Б’ёнс, Ціна Кандэлакі і інш. Сачу за тым, як яны апранаюцца, як паводзяць сябе ў розных сітуацыях, што гавораць…\n— У цябе шмат сяброў? Што больш за ўсё ў іх цэніш?\n— Знаёмых шмат. А вось сапраўдныя сяброўкі толькі чатыры. Усе яны вельмі розныя па характару, тэмпераменту, захапленнях. Нават рознага ўзросту. Аднак мы ўдала дапаўняем адна адну, напэўна, таму і сябруем. У іх найперш цаню шчырасць, надзейнасць, весялосць і выдатнае пачуццё гумару.\n— Ты верыш у містыку?\n— Цікаўлюся, але не веру. Хутчэй успрымаю як забаву. Лічу, што сучаснаму чалавеку не варта засяроджваць на гэтым асаблівую ўвагу. Не чытаю гараскопы, ніколі не звярталася да гадалак. Гэта зноў жа адпавядае майму характару – не хачу ведаць пра будучае, жыву хутчэй сённяшнім днём. Зрэдку чытаю тлумачэнні сноў, аднак не адношуся да іх сур’ёзна і хутка забываю. Мае бацькі – веруючыя людзі. Амаль кожны тыдзень наведваем царкву, святкуем усе рэлігійныя святы. Дякуючы бабулі і дзядулю, якія і зараз жывуць у вёсцы Саланая, збіраемся ўсёй вялікай сям’ёй і ладзім святы па-ранейшаму, прытрымліваючыся народных звычаяў.\n— Ці можаш назваць свае станоўчыя і адмоўныя рысы характару?\n— Да станоўчых хутчэй аднесла б невычэрпны аптымізм, уменне ўсміхацца ў любой сітуацыі, дарыць людзям радасць. Добра ўмею ўгаворваць, пераконваць, што заўсёды дапамагае і ў жыцці, і ў рабоце.\nДа адмоўных – празмерную даверлівасць і запальчывасць, але хутка адыходжу і пераключаюся на нешта іншае. Я чалавек не злапамятны, не магу доўга насіць камень за пазухай. Перашкаджае ў рабоце і хуткая стамляльнасць. Але добры адпачынак у коле сяброў і блізкіх дапамагае ўзнавіць сілы.\n— Ты добра разбіраешся ў людзях?\n— Так. Аднак ніколі не выбірала сабе сяброў, знаёмых, калег. Яны самі мяне знаходзяць – напэўна, адчуваюць блізкасць у нечым, падабенства. Калі не адразу, то ў працэсе працы або зносін магу “раскусіць” чалавека. Інтуіцыя ніколі не падводзіла.\n— Сёння на табе прыгожая чорная сукенка. А які колер у адзенні самы любімы?\n— Колер адзення залежыць ад настрою, хоць бываюць выпадкі, калі, наадварот, адзенне ўзнімае настрой. Як і кожная дзяўчына, люблю прыгожа апранацца. Усё рыхтую звечара, падбіраю абутак, сумачку. Многія касцюмы і сукенкі прыдумваю і мадэлірую сама, а знаёмая швачка ўвасабляе іх у жыццё. У магазінах і на базары не купіш эксклюзіўныя рэчы. Не люблю ўпрыгажэнні, а вось гадзіннікам, пальчаткам надаю вялікую ўвагу. Абсалютна згодна з выразам, што сустракаюць па адзенні. Любімыя колеры: чорны – стыльны і элегантны і ружовы – жыццярадасны, жыццесцвярджальны. Элегантнасць надаюць постаці жанчыны і высокія абцасы. Модныя ідэі пераймаю ў часопісах і Інтэрнеце.\n— У колькі гадоў пачала карыстацца касметыкай? Памадзе і духам якой фірмы аддаеш перавагу?\n— Шмат фарбавацца стала ў гадоў васемнаццаць, калі паехала вучыцца ў Мінск. Адразу адчула самастойнасць, незалежнасць ад бацькоў. У гэтым узросце амаль ва ўсіх юнакоў і дзяўчат абвостранае пачуццё самавыражэння, жаданне спадабацца, быць непадобнымі на іншых. Я таксама вельмі шмат эксперыментавала над сабой. Убачу ў часопісе або на кім-небудзь арыгінальную стрыжку ці незвычайны колер валасоў, адразу ж бягу ў салон, каб зрабіць і сабе такія ж. Сёння юнацкая безразважнасць адышла на другі план. Лічу, што ёсць свой стыль, густ. Падабаецца быць элегантнай, вытанчанай. Аддаю перавагу дэкаратыўнай касметыцы і парфуму фірмы “Мэры Кэй”.\n— Маеш захапленні, любімы занятак? Як адпачываеш?\n— Хоць вольнага часу і не хапае, заўсёды магу знайсці хвілінку на сустрэчу з сяброўкамі, пасядзець за кубачкам гарбаты або кавы, патанцаваць на дыскатэцы. Два разы ў тыдзень раблю прабежкі, гэта і здароўе ўмацоўвае, і выдатная магчымасць пабыць сам-насам з сабой і з прыродай, прывесці ў парадак думкі. Мама і бабуля навучылі рукадзеллю, аднак на ўсё не хапае часу і цярпення. Калекцыянірую прыгожыя фотаздымкі.\n— Ты азартны чалавек?\n— І азартны, і экстрэмальны. Доўга не ўзважваю, хутка прымаю рашэнне і – уперад. Нават пачуццё страху не перашкаджае.\n— Зараз модна быць прыхільнікам японскай або кітайскай кухні. Якой ядзе ты аддаеш перавагу?\n— Вельмі люблю сушы, аднак на першым месцы ўсё роўна стравы беларускай кухні: дранікі са смятанай, ды і наогул бульба ў любым выглядзе, салёныя агуркі, малочныя прадукты. Ніколі не адмоўлюся ад марожанага, шакаладу, пірожных. А вось гатаваць сама, хоць і ўмею, не люблю.\n— Якую музыку слухае маладзёжны лідэр, якія тэлеперадачы глядзіць?\n— Толькі сучасную: поп, рок, рэп. Заўсёды пад рукой дыскі гурта “Парк Горкага”. З беларускіх высока цаню творчасць Пятра Ялфімава. Падабаецца ўсё: голас, знешнасць, манера выканання. Была на яго канцэрце ў Палацы Рэспублікі. Каб атрымаць аўтограф і новы альбом Ялфімава, удалося трапіць на ток-шоу “Выбар” з яго ўдзелам. Тэлевізар жа гляджу рэдка. Перавагу аддаю маладзёжным праграмам і серыялам. З задавальненнем гляджу перадачы пра жыццё і творчасць кінаакцёраў, “Смак”, “Ядзім дома”.\n— Што ў жыцці цябе можа вельмі засмуціць, давесці да слёз?\n— Здрадніцтва, хваробы блізкіх.\n— Можа прыгадаеш самую неразумную трату грошай?\n— Калі ў студэнцкія гады на ўсю стыпендыю купіла салодкія прысмакі.\n– Наталля, ты ствараеш уражанне чалавека-свята. А якія святы любіш сама?\n— Ражаство Хрыстова, дзень Пятра і Паўла 12 ліпеня, бо мой бацька Павел Аляксандравіч. З павагай стаўлюся да дзяржаўных дат, напрыклад, Дня Незалежнасці Рэспублікі Беларусь 3 ліпеня, бо свята маёй краіны – і маё свята. У гэтыя дні я заўсёды на працы.\n— Наступіў новы, 2010 год. Што чакаеш ад яго?\n— Нічога асаблівага не загадвала, але чакаю новых прыемных сустрэч, знаёмстваў. Спадзяюся, што год будзе насычаны шматлікімі цікавымі мерапрыемствамі і паездкамі. І наогул, кожны новы год павінен быць лепшым, чым папярэдні.


Культура - Свае фарбы быцця\nВыстаўка стала не толькі дэманстрацыяй сталасці 55-гадовага жывапісца, але і пэўным вынікам складаных, арыгінальных, часам супярэчлівых вобразна-пластычных пошукаў. Пошукаў, не запазычаных з сусветнай “рэпрадукцыйна-альбомнай” спадчыны, а асабіста перажытых.\nПраз выстаўку чырвонай ніткай праходзіць тэма беларускай зямлі, пачынаючы з карцін “Светлы вечар”, “Белая рака”, “Зіма” і заканчваючы амаль эпічным спеўным палатном “Край азёрны”. Вельмі пранікнёныя і рамантычныя рэчы, а яго рамантыка — светлая і чыстая надзея. А побач — складаныя колеры кампазіцый, пабудаваных на кантрастах чырвоных, блакітных, фіялетавых, аранжавых, жоўтых, зялёных, белых тонаў і адценняў. Плюс — абагульненыя формы, часам напоўненыя геаметрычнымі канструкцыямі і вобразнымі метафарамі (“Успаміны пра Юравічы”, “Далёкае і блізкае”). Гледзячы на лепшыя творы Касцючэнкі, хочацца разважаць пра сэнс жыцця, кахаць і верыць у новыя адкрыцці і адчуванні. Неабавязкова кудысьці клікаць. Можна проста спяваць. Радавацца, але абавязкова — жыць “тут і зараз”.\nПамятаю, у 2012-м у Палацы мастацтва прайшла выстаўка “Мастакі Гомельшчыны”, дзе я ўпершыню пабачыў палотны Касцючэнкі, сярод якіх — “Сланечнікі” і “Краявід”. І падумаў: які таленавіты жывапісец працягвае традыцыі цудоўнай гомельскай школы жывапісу. А яе ў розныя часы ўпрыгожылі такія імёны, як Г.Ніскі і Б.Звінагродскі, Д.Алейнік і М.Казакевіч, Р.Ландарскі і В.Дзенісенка… І — не памыліўся.


Турцыя, Егіпет, Балгарыя і Грэцыя – актуальныя і ў гэтым сезоне\nГалоўная Праграмы Аб'ектыў 05.03.2019\nАб'ектыў\t05.03.2019 Турцыя, Егіпет, Балгарыя і Грэцыя – актуальныя і ў гэтым сезоне\nАмаль на траціну летась павялічылася плынь турыстаў, якія наведалі Беларусь – рапартавалі дзяржаўныя статыстыкі. Самыя беларусы сталі больш падарожнічаць унутры краіны, але ўсцяж большыя натоўпы турыстаў і адпаведна – іхных грошай – выязджалі на адпачынак за мяжу. Які быў мінулы сезон адпачынкаў і які будзе новы?\nУ Беларускіх палацах гучыць сярэднявечная музыка, а на стол падаюць традыцыйныя стравы. Гістарычныя рэканструкцыі знаёмяць з нашымі каранямі. А ў Белавежскай Пушчы пабачым чорную бярозу і сапраўднага зубра! Такую Беларусь спрабуюць паказваць замежнікам.\n«У нас ёсць Міністэрства спорту і турызму, якое каардынуе якою паказваць Беларусь, у нас ёсць каля 2000 турыстычных фірмаў, якія гэтым займаюцца, але я б сказала, што мы яшчэ знаходзімся на стадыі фармавання турыстычнага прадукту», – распавядае Галіна Патаева, дырэктарка турфірмы «Віяполь».\nЛетась на 30 % павялічылася плынь наведнікаў Сінявокай і склала 365 тысяч. Белстат падлічыў толькі арганізаваныя групы і экскурсантаў, таму рэальная лічба можа быць большаю ў разы.\nНаведвалі нас пераважна расейцы. Але прыбыло турыстаў таксама з Нямеччыны, Літвы, Польшчы, Латвіі, Іспаніі, Ізраілю… Спрасціў дарогу 30-дзённы бязвізавы рэжым, які Беларусь адкрыла для 73-ох краінаў.\n«Ёсць магчымасць пазнаёміцца з сучаснымі тэхналогіямі і ўбачыць найбуйнейшы ў свеце самазвал, унесены ў Кнігу рэкордаў Гінэса. Радзынкаю з’яўляецца таксама авіятур. Магчымасць палятаць на рарытэтных самалётах, якія больш нідзе не лятаюць», – гаворыць Таццяна Дземішчык, кампанія «MERLINTOUR».\nДадаць можна хіба абзорныя экскурсіі па сталіцы, плаванне на байдарках ды арыентаванне на мясцовасці.\nСтатыстыкі вылічылі, што летась больш за 65,2 тыс арганізаваных турыстаў і 942,6 тыс – у складзе экскурсіяў (у тым ліку планавых) падарожнічалі па Беларусі. Калі прыгледзецца да рэзервацый турыстычнага жытла, то здымалі яго 48 % беларусаў, 35 % – грамадзяне СНД і толькі 17 % – «сапраўдныя» замежнікі.\nУ аграэкатурыстыцы, што стваралася перадусім для гасцей звонку, ажно 90 % карыстальнікаў – гэта беларусы. Прывабіць замежніка можна толькі пасля працы над пытаннем…\n«Які брэнд мае працаваць у Беларусі? Такі, які будзе сімпатычным і не горшым, чым брэнды нашых краінаў-суседзяў. Таму на гэта трэба выдаваць сродкі, на прамоўшн Беларусі», – кажа Галіна Патаева.\nЯк не прамуйся, але не маючы мора і гор, пэўную частку людзей у краіне не затрымаеш. Тым больш у сезон! Гэтак летась толькі праз турфірмы ў адпачынак у цёплыя краіны вылецелі 850 тыс беларусаў. ТОП-4 – Турцыя, Егіпет, Балгарыя і Грэцыя. А што на конт Азіі, Амерыкі і найпапулярнейшых выспаў?\n«Шмат каго адпалохвае цана, але зноў жа – у гэтым сезоне ёсць вельмі добрыя прапановы з вылетам з Варшавы – тыя самыя Мальдывы, Занзібар», – дадае Таццяна Дземішчык.\nДык хто куды ў гэтым сезоне?\n«Збіраюся ва Францыю ў Божэле, а потым на мора ў Італію».\n«Грузія, таму што там мае карані і там вельмі смачна».\n«Я шмат дзе быў у Еўропе, але Арабскія Эміраты – гэта ўзровень тэхналагічны краіны і архітэктура, якія трэба паглядзець», – кажуць жыхары Менску.\nНа раннім браніраванні, кажуць, ёсць цікавыя прапановы.\nТэгі: turystyka, агратурызм, турызм, турысты, Юлія Цяльпук\n05.03.2019\tГлядзі выданне цалкам\nХто такі аўтрыч-працаўнік? Новая прафесія для таго, хто хоча рабіц ...\nБеларусь не можа вызначыцца з новым кірункам міжнародных дачынення ...\nСуд забараніў, але СТАА «Вецер» працягвае будоўлю


Макей просіць Еўразвяз адмяніць санкцыі\nГарачы каментар Макей просіць Еўразвяз адмяніць санкцыі\nКіраўнік дыпламатычнага ведамства Беларусі – Уладзімір Макей заклікаў Еўразвяз зняць рэшту санкцыяў супраць афіцыйнага Менску. Гарачы каментр на гэтую тэму.\nУладзімір Макей падкрэсліў, што цягам апошніх некалькіх год удалося дасягнуць значнага прагрэсу ў адносінах паміж Менскам і Бруселем. Значна больш вынікаў, чымся за два папярэднія дзесяцігоддзі. Абмяркуем заклік міністра да еўрапейскіх краінаў адмяніць санкцыі з палітолагам Алесем Лагвінцом.\nЛагвінец зазначае, што на сённяшні дзень дзейнічаюць візавыя абмежаванні адносна чатырох асобаў і абмежаванні ў гандлі адносна пэўных тавараў.\n«Быць краінай, якая па-ранейшаму пад санкцыямі Еўразвязу, канешне, нікому не хочацца, і, зразумела, што ўлады на гэта звяртаюць увагу. Яны хочуць цалкам, так бы мовіць, здамінаваць парадак дня адносінаў з Еўразвязам і самі навязаць свае ўмовы», – лічыць Лагвінец.\nЛагвінец спасылаецца на праваабаронцаў, якія лічаць, што паляпшэння ў галіне правоў чалавека ў Беларусі няма, а гэта той індыкатар, на які некаторыя вельмі важныя краіны Еўразвязу вельмі моцна звяртаюць увагу.\n«Улады хочуць развіваць адносіны з Еўразвязам толькі на сваю ўласную карысць. Яны менш за ўсё думаюць пра грамадзянаў Беларусі. Менавіта таму ў беларусаў няма малога памежнага руху, менавіта таму беларусы мусяць доўга чакаць і плаціць не 35 еўра, а 60 за візы», – зазначае Лагвінец.\nПадрабязней ў відэа.\nТэгі: Беларусь, Еўразвяз, МЗС, санкцыі, Уладзімір Макей


Пантыфік пра настойлівасць і цярплівасць - Ватыканскае радыё\nПантыфік пра настойлівасць і цярплівасць - AP\n“Будзем прасіць у Пана цноты настойлівасці, уласцівай тым, хто стаіць на шляху і нясе на сваіх плячах цяжкасці і выпрабаванні, як і многія браты хрысціяне, якіх пераследуюць на Блізкім Усходзе”, - заклікаў Папа 12 лютага 2018 г. падчас ранішняй св. Імшы ў Ватыкане. У сваёй гаміліі Святы Айцец спаслаўся на словы з Пачатку Паслання святога апостала Якуба (Як 1, 1-11): “выпрабаванне веры вашай стварае цярплівасць”.\nФранцішак адзначыў, што настойлівасць звязана з цярплівасцю, якой перашкаджае і супрацьстаіць паражэнства. Ён дадаў, што вандраванне па дарозе жыцця часта спалучана з цяжкасцямі, такімі як нараджэнне дзіцяці-інваліда або хворага. Але цярплівыя бацькі дзякуюць Богу, што яно жывое, суправаджаюць і падтрымліваюць яго да канца, на працягу многіх гадоў. Яны не ўцякаюць ад праблемы, жывуць радасцю існавання гэтага дзіця.\nПантыфік адзначыў, што настойлівасць і цярплівасць вучаць адказнасці, прыняцця пакут з дасканалай радасцю. “Цярплівасць азначае нясенне, а не спіхванне праблемы іншым”, - сказаў ён. Францішак дадаў, што цярплівасць з’яўляецца здольнасцю весці дыялог са сваімі абмежаваннямі, якія нецярплівы чалавек не прымае ў сабе, жывучы ілюзіяй сваёй усемагутнасці або аддаючыся ляноце.\nПапа нагадаў, што цярплівасць, аб якой кажа св. Якуб, з’яўляецца для хрысціян не толькі парадай, але і наследаваннем Бога, Які на працягу ўсёй гісторыі збаўлення часта дэманстраваў яе ў адносінах да ўпартага народу і адносна кожнага з нас.\n“Зараз я думаю пра нашых братоў на Блізкім Усходзе, якіх пераследуюць, выганяюць з іх дамоў, таму што яны хрысціяне... Яны падтрымліваюць нас у нашым хрысціянстве: сталі цярплівымі на ўзор Пана. (...) Часта мы нецярплівыя, калі нешта ідзе не так – лаімся. (...) Цярплівасць прыгожая цнота, давайце папросім аб ёй Пана”, - заклікаў на завяршэнне сваёй гаміліі Францішак.


Сацыяльныя сеткі - бязмерны поспех? | Martech Zone\nАўторак, Травень 22, 2012 Нядзелю, верасня 8, 2013 Douglas Karr\nГэты графік факусуюць на новых даследаваннях з эМаркетер, Hubspot, і Сёння сацыяльныя медыя на ўкладанне вымяральнай рэнтабельнасці ў намаганні ў сацыяльных сетках.\nЗ інфаграфікі Pagemodo, Невымерны поспех: У апошнія некалькі гадоў як малы, так і буйны бізнес усё часцей накіроўваюць свае маркетынгавыя намаганні на сацыяльныя сеткі, перакананыя, што ўступленне ў сацыяльныя шэрагі дасць вымераную грашовую рэнтабельнасць інвестыцый (ROI). Сапраўды, рэнтабельнасць інвестыцый у сацыяльных сетках - у адрозненне ад іншых маркетынгавых метадаў - вымяраецца ўздзеяннем, якое яны ствараюць, а не грашовай прыбыткам. У гэтым годзе маркетолагі абяцаюць паставіць і тое, і іншае. Мы высвятляем, ці надышла эра сапраўды вымернай рэнтабельнасці інвестыцый у сацыяльных сетках.\nЯ лічу, што рэнтабельнасць інвестыцый у сацыяльных сетках ужо можна вымераць, але дасягаецца ў некалькі узроўняў. У дадатак да пераўтварэнняў з-за доўгатэрміновага ўплыву і аўтарытэту, атрыманага з часам, могуць быць неадкладныя пераўтварэнні, ускосныя пераўтварэнні з боку прыхільнікаў і паслядоўнікаў брэндаў. Запісаць кожны долар, атрыманы з дапамогай стратэгіі ў сацыяльных сетках, няпроста, але вы можаце адсочваць дастаткова, каб паказаць станоўчую аддачу ад укладзеных сродкаў.\nМай 23, 2012 ў 10: 29 А.М.\nКожны бізнес мае розныя мэты ў сацыяльных сетках, таму немагчыма вызначыць, які памер адпавядае ўсім планам вымярэння рэнтабельнасці. Некаторыя прадпрыемствы больш занепакоеныя ўдзелам, а іншыя - канверсіяй.


04:40 16 кастрычніка 2018\n12:30 01.09.2016 Атрымаць кароткую спасылку\nПоўны "набор" нацыянальных страў абыдзецца мінчанам і гасцям сталіцы ў 23 рублі 10 капеек.\nМінск, 1 вер — Sputnik. Чарговы тыдзень беларускай кухні пачнецца ў Мінску 5 верасня: наведвальнікам кафэ і рэстаранаў прапануюць пяць страў, прыгатаваных па народных рэцэптах, паведамілі Sputnik у сераду ў Галоўным упраўленні спажывецкага рынку Мінгарвыканкама.\nГэта будзе ўжо адзінаццатае такое мерапрыемства ў сталіцы, удзел у ім возьмуць больш за 100 аб'ектаў грамадскага харчавання ў кожным адміністрацыйным раёне горада.\n"Рэстараны і кавярні Мінска працягваюць традыцыю радаваць сваіх наведвальнікаў стравамі нацыянальнай кухні: у перыяд з 5 па 11 верасня ў сталіцы зноў пройдзе Тыдзень беларускай кухні", — сказалі ва ўпраўленні.\nПа дадзеных Мінгарвыканкама, у пералік страў, прапанаваных на тыдні, увайшлі:\nрулет курыны з маласольнымі агуркамі — 3 рублі 5 капеек;\nгарбузянка з курыцай і грэнкамі — 3 рублі 5 капеек;\nцыбрыкі са сметанкова-грыбным соусам — 5 рублёў;\nмяса з паляўнічым соусам і печанай гароднінай — 9 рублёў;\nсырнікі з ягадным соусам — 3 рублі.\nТакім чынам, поўнае меню ў параўнанні з папярэдняй акцыяй, калі мінчан частавалі халадніком, селядцом, пызамі, клёцкамі і мядовым напоем, трохі падаражэла — на 1 рубель і 5 капеек.\nУсе стравы будуць прыгатаваныя па адзінай рэцэптуры і тэхналогіі, а таксама прапаноўвацца наведвальнікам па адным кошце незалежна ад класа і тыпу аб'екта харчавання. З поўным пералікам рэстаранаў і кафэ сталіцы, якія будуць прымаць удзел у традыцыйнай акцыі, можна азнаёміцца на сайце ўпраўлення.\nНацыянальная кухня, Мінгарвыканкам, Мінск, Беларусь


Хведар Нюнька - наш чалавек у Вільні - Svitanak\nХведар Нюнька - наш чалавек у Вільні\n29 студзеня 2009, 14:00\n6 красавіка свой 80-гадовы юбілей адзначае вядомы дзеяч беларускай дыяспары, нязменны кіраўнік Таварыства беларускай культуры ў Літве Хведар Нюнька.\nНашае першае знаёмства з віленчуком – Хведарам Нюнькай адбылося ў Мінску падчас Першага з’езду беларусаў свету. З таго часу ў нашага таварыства ў Літве з’явіўся добры сябра і паплечнік.\nСпадар Хведар жыве ў Вільні з 1934 года. Гэта ў многім дзякуючы і яго высілкам у літоўскай сталіцы ў 1989 годзе было заснаванае Таварыства беларускай культуры, дзейнасці якога спадар Хведар аддае вялікую часцінку свайго жыцця.\nНадта адкрыты, рухавы, не па гадам малады, чалавек, які выпраменьвае энергію і ідэі – такім мы ведаем і такім паважаем спадара Хведара.\nСпадар Ньнька – ініцыятар вялікай колькасці грамадскіх культурных акцый у Літве. Асобна трэба зазначыць тыя намаганні, якія ён прыкладае дзеля ўшанавання памяці грамадскіх і культурных дзеячоў у Вільні. Без перабольшвання можна сказаць, што на працягу апошніх гадоў гэта стала справай яго жыцця.\nДобрыя стасункі падтрымлівае старшыня таварыства беларускай культуры ў Літве сп. Нюнька з многімі беларускімі суполкамі. Асабліва плённае супрацоўнічае з нашым таварыствам. Нам вельмі прыемна было бачыць спадара Хведара на 15-гадовым юбілеі нашага таварыства. Спадзяемся на новую сустрэчу ў бягучым годзе – цяпер ужо на дваццацігоддзі Латвійскага таварыства беларускай культуры “Сьвітанак.”\nМы далучаемся да шматлікіх віншаванняў з нагоды 80-гадовага юбілею, зычым юбіляру не толькі доўгіх гадоў жыцця, моцнага здароўя, імпэту, але і новых задум і абавязковага іх здзяйснення.\nА яшчэ, спадар Хведар, прыміце ад нас вялікую падзяку за вашу чуласць і дабразычлівасць, за тое, што на працягу многіх гадоў мы ведаем, што ў нас ёсць свой чалавек, наш беларус у Вільні. Нам гэта вельмі важна ўсведамляць. Перакананы, нашы аднадумцы – сярод беларусаў усяго свету!\nСябры Латвійскага таварыства беларускай культуры “Сьвітанак”


Па Альгердавым тракце\nВуліца Леніна ў Глыбокім ператворыцца ў Альгердаў тракт\nПа Альгердавым тракце адправяцца ў гістарычнае падарожжа госці і ўдзельнікі Дня беларускага пісьменства ў Глыбокім\nУ час святочных мерапрыемстваў Дня беларускага пісьменства, які традыцыйна будзе адзначацца ў першую нядзелю верасня, пяць вуліц у цэнтры Глыбокага — сталіцы сёлетняга свята — зменяць свае назвы і ператворацца ў тракты, на якіх з раніцы і да самага вечара завіруе гаманлівае жыццё.\nТак, па вуліцы Леніна размесціцца гістарычны Альгердаў тракт. Такую назву дарога, што пралягала побач з гэтымі мясцінамі, атрымала яшчэ за сто гадоў да заснавання самога Глыбокага. Менавіта па ёй з Вільні ў Віцебск і Смаленск ездзіў некалі вялікі князь літоўскі Альгерд.\nЯк расказала «Р» начальнік аддзела культуры Глыбоцкага райвыканкама Таццяна Малатоўнік, у святочны дзень на Альгердавым тракце з’явяцца Віленскі, Глыбоцкі, Полацкі і Смаленскі пасады. Госці змогуць пазнаёміцца з гісторыяй і культурай гэтых гарадоў, стаць удзельнікамі старажытных панскіх гульняў і забаў, паглядзець рыцарскі турнір, наведаць гандлёвыя рады і адмысловую карчму «На раздарожжы», аформленую ў стылі 14—17-га стагоддзяў.\nВарта нагадаць, што сёлетні Дзень беларускага пісьменства пройдзе пад эгідай аб’яўленага ў нашай краіне Года кнігі і 130-гадовых юбілеяў кла-сікаў нацыянальнай літаратуры Янкі Купалы і Якуба Коласа. Гэтая тэма знойдзе адлюстраванне і на Альгердавым тракце. Адным з мерапрыемстваў стане дэманстрацыя фільма, які стаў вынікам раённага праекта «Чытаем «Новую зямлю» разам». Людзі розных прафесій і ўзростаў, з’яднаныя любоўю да роднага слова і прыгажосцю коласаўскага паэтычнага радка, прачытаюць з вялікага экрана ўрыўкі з паэмы «Новая зямля», тым самым заахвочваючы падрастаючае пакаленне да чытання, прапагандуючы беларускую класіку.\nЦэнтральнай дзеяй на Альгердавым тракце стане тэатралізаванае прадстаўленне, галоўнымі персанажамі якога разам з князем Альгердам выступяць і колішнія глыбоцкія магнаты Корсак і Зяновіч.\nТракт з назвай «Ад агню да пяра» разгорнецца па вуліцы Энгельса і прадставіць развіццё пісьменнасці ад старажытнасці да сучаснасці. Тут можна будзе пачуць архаічныя спевы і ўбачыць архаічныя спосабы здабычы агню. Удзельнікі гістарычных аматарскіх аб’яднанняў раёна і вобласці пазнаёмяць з іголкавым шыццём, пісьмом на бяросце і камені, жадаючыя змогуць паспрабаваць свае сілы ў старадаўніх рамёствах — ганчарстве, ткацтве, вышыўцы, зазірнуць у майстэрню па перапісу кніг, пазнаёміцца з рунічнай пісьменнасцю, скорапісам і каліграфіяй.\nРазам з беларусамi прадстаўнікі яшчэ 7 нацыянальнасцей — рускія, украінцы, яўрэі, палякі, армяне, латышы, літоўцы — запрошаны прадэманстраваць спевы і танцы, традыцыі і звычаі, адметнасці кухні сваіх народаў на Тракце нацыянальных культур, у які ператворыцца вуліца Маскоўская. На Турыстычным тракце па вуліцы М. Горкага разгорнуцца выстаўка-прэзентацыя турыстычных маршрутаў і вернісаж «Светачы зямлі Глыбоцкай». А Тракт «Шчодрыца» (вуліца Камуністычная) запросіць на падвор’і сельсаветаў і гаспадарак Глыбоцкага раёна, дзе можна будзе і выступленні самадзейных артыстаў паслухаць, і рознымі вясковымі прысмакамі добра пачаставацца.\nЗразумела, гэта далёка не ўсе сюрпрызы, якія чакаюць удзельнікаў сёлетняга Дня беларускага пісьменства ў Глыбокім, праграма якога вельмі насычаная і цікавая як для дзяцей, так і для дарослых.


Падчас сустрэчы з украінскімі журналістамі ў кіраўніка Беларусі запыталі, ці верне Расея Украіне Крым. Аляксандр Лукашэнка заявіў, што гэта немагчыма ў бліжэйшай будучыні, паведамляе прэс-служба кіраўніка дзяржавы.\n«Мне здаецца, не. Я веру, што, як кажа прэзідэнт Расеі, гэтае пытанне закрытае сёння і назаўсёды. Пра гэта таксама кажа акуратны і спакойны Лаўроў і ўсё кіраўніцтва. Кансэнсус у расейскім грамадстве – няма такога пытання, у якім расейцы так падтрымлівалі б уладу, як у пытанні Крыма», – сказаў Лукашэнка.\nНайгоршы сезон за тры гады: мост не дапамог турызму ў Крыме\nНа думку кіраўніка Беларусі, нават калі ў Расеі прыйдуць да ўлады людзі, якія асуджаюць далучэнне Крыма, яны не вернуць яго Украіне.\n«Паверце, я ведаю, пра што кажу. Не ўяўляю, якія павінны быць абставіны, каб Расея адмовілася ад Крыма сама», – дадаў Аляксандр Лукашэнка.\nАляксандр Лукашэнка неаднаразова заяўляў, што Крым належыць Расеі. Такую думку ён агучваў нават падчас візіту ва Украіну. Але афіцыйнай пазіцыі па Крыме ў Беларусі дагэтуль няма.\nТэгі: Аляксандр Лукашэнка, анексія крыма, Беларусь, Крым, Пуцін, Украіна


Абгрунтаваныя пытанні — Кричев. Новости Кричева. Кричевская жизнь\n19.11.2018 101 Кричевская жизнь 1 Комментарий\nАбгрунтаваныя пытанні паступілі ў час сустрэчы інфармацыйна-прапагандысцкай групы райвыканкама з калектывам УКВП “Водаканал”.\nСпачатку працаўнікоў праінфармавалі па асноўных тэмах Адзінага дня інфармавання – развіццё сельскагаспадарчай вытворчасці раёна, забеспячэнне бяспекі дарожнага руху і адмоўны ўплыў табакакурэння на здароўе чалавека.\nА затым паступілі пытанні. Так, была ўзнята праблема ўтворанай несанкцыянаванай стаянкі аўтамабіляў каля магазіна “Еўраопт” і насупраць магазіна “Дабраном”, што перашкаджае руху аўтобусаў па гарадскіх маршрутах. Праблематычна развярнуцца гарадскім аўтобусам і каля раённай паліклінікі. А гэта, па вялікім рахунку, — бяспека пасажыраў і пешаходаў.\nБыла выказана просьба ўстанавіць банкамат у раёне сельгастэхнікі, маўляў, тэрмінал ёсць толькі ў магазіне “Еўраопт”, які працуе да 22 гадзін, а іншы раз той выходзіць са строю.\nХвалюе і такое пытанне: ці будзе сёлетняй зімой своечасова вывозіцца снег з тэрыторыі горада? І ў якасці абгрунтавання прыведзена наступнае: плошча чыгуначнага вакзала прыгожая, а ўзімку тут ляжаць вялізныя горы снегу, якія не спрыяюць прыемным уражанням гасцей аб нашым горадзе і псуюць агульны знешні выгляд “варотаў горада”.\n← Вулічнае асвятленне ў пасёлку Дэпо будзе адноўлена\nАбгрунтаваныя пытанні: 1 комментарий\nДа что там горы снега, вы посмотрите на эту позорную остановку и облезлую скамейку возле нее (жд вокзал). Добро пожаловать в Кричев.


Вікіпедыя:АўтаВікіБраўзер — Вікіпедыя\n(Пасля перасылкі з Вікіпедыя:AWB)\nстаронка ўнутрыпраектнай прасторы ў адным з праектаў Вікімедыя[d] і адкрытае праграмнае забеспячэнне[d]\nПаўаўтаматычны рэдактар Вікіпедыі\nАўтаВікіБраўзер на Вікісховішчы\nАўтаВікіБраўзер - інструмент для рэдагавання Вікіпедыі ў паўаўтаматычным рэжыме. Ён працуе пад Windows 2000/XP/Vista/7. Для працы патрэбен .NET Framework версіі 2.0 (спампаваць).\nСам AWB можна спампаваць з гэтай старонкі.\nКарыстацца AWB могуць толькі зарэгістраваныя ў Беларускай Вікіпедыі ўдзельнікі. Для правак у іншых моўных раздзелах, Вам, магчыма, спатрэбяцца дадатковыя правы.\n1 Што робіць праграма\n1.1 Прыклад правак пры дапамозе AWB\n2 Як карыстацца\n3 Кароткая інструкцыя\nШто робіць праграма[правіць зыходнік]\nAWB, крок 1\nAWB, крок 2\nAWB, крок 3\nAWB, крок 4\nПраграма дазваляе рабіць у пааўтаматычным рэжыме аднастайныя праўкі, спіс якіх задаецца непасрэдна карыстальнікам. Праўкі робяцца «ў адзін прыём», сотні тыповых правак захоўваецца і адлюстроўваецца ў папярэднім праглядзе праграмы, пасля чаго іх можна канчаткова захаваць у выбраную старонку (артыкул) Вікіпедыі.\nПрыклад правак пры дапамозе AWB[правіць зыходнік]\nЗамена сімвалаў, арфаграм, цэлых слоў ці спалучэнняў: Днепр -> Дняпро, трох -> 3-х, - -> —\nРака Днепр працякае праз тэрыторыю трох дзяржаў. Днепр бярэ свой пачатак у Расіі, першым буйным горадам праз які ён працякае з'яўляецца Смаленск. Днепр - гэта...\nРака Дняпро працякае праз тэрыторыю 3-х дзяржаў. Дняпро бярэ свой пачатак у Расіі, першым буйным горадам праз які ён працякае з'яўляецца Смаленск. Дняпро — гэта...\nПры дапамозе AWB таксама можна рэдагаваць код у спасылках: [[14 ст]] -> [[XIV стагоддзе|XIV]] ст.\nНапрыканцы 14 ст быў заснаваны...\nНапрыканцы XIV ст. быў заснаваны...\nЗвярніце ўвагу, праграму можна наставіць такім чынам, каб яна была адчувальная да рэгістра сімвалаў (адрознівала вялікія і малыя літары), за сімвалы таксама залічваюцца прабелы, што трэба ўлічваць пры рэдагаванні, каб не пакідаць неапрацаваных кавалкаў: Ре -> Рэ\nРегіён багаты на рекі і азёры.\nРэгіён багаты на рекі і азёры.\nЯк карыстацца[правіць зыходнік]\nТолькі зарэгістраваныя ў беларускай вікіпедыі рэдактары могуць карыстацца прыладай. Для працы ў іншых моўных раздзелах Вам могуць спатрэбіцца дадатковыя правы.\nAWB можна спампаваць з гэтай старонкі. Пры патрэбе спампуйце таксама .NET Framework версіі 2.0.\n(3) Пачніце працаваць\nКароткая інструкцыя[правіць зыходнік]\nАбярыце моўны раздзел Options -> Preferences -> Site -> language -> be.\nНацісніце на чырвоную іконку User у правым ніжнім куце, увядзіце свой логін і пароль, пасля чаго іконка зменіць свой колер на зялены.\nВа ўкладцы Make list упішыце ў Category патрэбную катэгорыю, артыкулы з якой Вы хочаце рэдагаваць. Абярыце патрэбны артыкул са спіса.\nВа ўкладцы Options (унізе экрана) пастаўце птушку насупраць Enabled, націснуўшы на Normal settings, задайце спіс змяненняў, якія Вы хочаце зрабіць. Птушка пад надпісам Case Sensetive дазваляе ўлічваць рэгістр сімвалаў пры заданні змяненняў, Enabled робіць неактыўнай тую ці іншую замену пры рэдагаванні. Злева ўверсе ўкладкі можна наставіць прыладу для апрацоўкі тэксту ў зносках, выявах, каментарах і г. д.\nКалі ў той жа ўкладцы Options (унізе экрана) паставіць птушку насупраць Enable RegexTypoFix прылада будзе імпартаваць таксама стандартныя замены з Вікіпедыя:AutoWikiBrowser/Typos.\nВа ўкладцы Start (унізе экрана) упішыце ў Default Summary тэкст-каментар да змяненняў (з пустым полем праца праграмы не пачнецца!) і цісніце Start, пасля чаго можыце захаваць змены Save, альбо прапусціць Skip.\nЗахаваць свае налады з уласным рэдактарскім спісам можна ў файл з пашырэннем .XML, File -> Save setting as… Пры наступным выкарыстанні AWB яго можна адкрыць ізноў File -> Open setting.\nГлядзіце таксама[правіць зыходнік]\nУзята з "https://be.wikipedia.org/w/index.php?title=Вікіпедыя:АўтаВікіБраўзер&oldid=1879389"\nАпошняе змяненне старонкі адбылося 02:15, 25 снежня 2014.


Затрыманы герой скандальнага відэароліка | Народная Воля\nЗатрыманы герой скандальнага відэароліка\nНагадаем, што ў Інтэрнэце з’явілася відэа, на якім відаць, як жанчына-кантралёр спрабуе затрымаць маладую маці з дзецьмі, якія не аплацілі праезд. Дзеянне адбываецца ў Наваполацку. За сям’ю заступаецца адзін з пасажыраў і пачынае за валасы цягаць жанчыну-кантралёра.\n“Злачынца знойдзены і арыштаваны, – паведамляе eururadio.fm са спасылкай на супрацоўнікаў наваполацкай міліцыі. – На яго пачалі крымінальную справу паводле артыкула 366. Праводзяцца аператыўна-вышуковыя мерапрыемствы па замацаванні, устаноўленыя відавочцы, яны апытваюцца. Збіраецца доказная база, каб справа была накіраваная ў суд”.\nСправу ўжо перадалі ў Следчы камітэт па Наваполацку. Хлопец, які цягаў кандуктара за валасы, быў абсалютна цвярозы, кажуць у міліцыі. Ён патлумачыў свой учынак тым, што заступіўся за дзяцей.\nЦяпер яму пагражае штраф, альбо папраўчыя працы, ці арышт да 6 месяцаў. Магчымыя таксама абмежаванне ці пазбаўленне волі да 5 гадоў.


10 лістапад 2014, 17:58\nПра прычыны Свабодзе паведаміў бацька былога палітвязьня Валер Бандарэнка.\n«Прычынай стала правакацыя, якую супроць яго зладзілі. Пра яго распаўсюдзілі зьвесткі, што раней, яшчэ ў першую адседку, ён нібыта сядзеў у камэры з чалавекам, у якога быў нізкі статус. І з гэтай прычыны такі статус павінен распаўсюджвацца і на яго. Маўляў, ня можа ў тым ліку сядзець у сталоўцы за агульным сталом. Таму ён увогуле адмовіўся прымаць ежу. Прыходзіць у сталоўку і кажа, што адмаўляецца есьці. Пакуль яго ў карцэр за гэта ня садзяць, але сытуацыя ніяк не мяняецца да лепшага, да таго ж адміністрацыя забараніла ўсім вязьням пад пагрозай пакараньня кантактаваць з Андрэем. Ведаю, што сын бачыўся ў калёніі з начальнікам, але вынік гэтай размовы мне невядомы. Я таксама спрабую прабіцца на прыём да кіраўніцтва калёніі, але пакуль гэта не ўдаецца», — паведаміў 10 лістапада Валер Бандарэнка.\nУ жніўні Андрэй Бандарэнка быў асуджаны на 3 гады зьняволеньня паводле абвінавачаньня ў злосным хуліганстве. У судзе ён гэтага не прызнаў, аднак выбачыўся перад пацярпелымі жанчынамі за хуліганскія дзеяньні. У кастрычніку менскі гарадзкі суд адхіліў скаргу Андрэя Бандарэнкі.\nВалер Бандарэнка паведаміў, што пісаў у Дэпартамэнт выкананьня пакараньняў МУС хадайніцтва, каб сына накіравалі для адбыцьця пакараньня ў магілёўскую калёнію. Тое, што Андрэя Бандарэнку накіравалі ў бабруйскую калёнію, дзе ён адбываў незаконнае асуджэньне ў 2009–2010 гадах і дзе, паводле ягоных словаў, яго катавалі, Валер Бандарэнка лічыць помстай.\nПрысуд Бандарэнку пакінулі ў сіле


25 Урок. Пачатак Вялікай Айчыннай вайны - Артыкулы - Каталог Артыкулаў - Мой родны край Глыбоччына\n25 Урок. Пачатак Вялікай Айчыннай вайны\n25 Урок. Пачатак Вялікай Айчыннай вайны.\nНа досвідку 22 чэрвеня 1941 года фашысцкая Германія без аб’яўлення вайны вераломна напала на Савецкі Саюз, пачалася Вялікая Айчынная вайна. Па шэрагу прычын Чырвоная армія ў пачатковы перыяд вайны хутку адступала. Нягледзячы на ўпатртае супраціўленне войскаў Заходнягя фронту, немцы прасоўваліся ў глыб тэрыторыі Беларусі.\nПершы налёт нямецка-фашысцкіх паветраных сіл на Глыбокае адбыўся 23 чэрвеня 1941 года. Асноўны бомбавы ўдар абрушыўся на цэнтр паўднёва-ўсходняй часткі горада (у раёне сучаснага Дома Саветаў), у выніку там не засталося ніводнага ўцалелага дома. У хуткім часе праз Глыбокае ў напрамку Полацка пачаўся хаатычны рух разрозненых часцей Чырвонай Арміі. Ішлі пераважна пешыя, многія без зброі. Раённыя ўстановы ў Глыбокім і Плісе пачалі спешную эвакуацыю. Мабілізацыя грамадзян прызыўнога ўзросту не праводзілася. Бамбадзіроўкі адбываліся амаль кожны дзень. А ў першыя дні ліпеня немцы занялі Глыбокае і ўсю тэрыторыю сучаснага раёна. Пачаўся цяжкі і доўгі перыяд акупацыі, які цягнуўся крыху больш чым тры гады (ліпень 1941 – ліпень 1944).\nНа акупіраванай тэрыторыі нямецка-фашысцкія захопнікі ўводзілі "новы парадак”, дзяржаўную сістэму палітычных, ідэалагічных, эканамічных і ваенных мер, накіраваных на ліквідацыю савецкага ладу, эксплуатацыі нацыянальных багаццяў і рэсурсаў, прыгнечанне і знішчэнне людзей. Як ідэалагічнай асновай была чалавеканенавісная "расавая тэорыя” нацыстаў, якая сцвярджала перавагу арыйскай расы над усімі іншымі народамі, неабходнасць расшырэння "жыццёвай прасторы” для немцаў і іх права на сусветнае панаванне.\nГістарычны факт. Адносіны акупантаў да беларусаў былі вызначаны ў плане "Ост”, згодна з якім прадугледжвалася 75% рускіх, беларусаў, украінцаў фізічна знішчыць, а астатнія 25% ператварыць у рабоў. Што датычыцца цыган і яўрэяў, то яны падлягалі поўнаму знішчэнню.


Паліна Качаткова: Быць праваабаронцам для пісьменніка карысна\nГалоўная » Навіны » Паліна Качаткова: Быць праваабаронцам для пісьменніка карысна\nДата публікацыі: 17.04.2013\nІмя Паліны Качатковай многія звыклі атаясамліваць з праваабарончай дзейнасцю, з цэнтрам «Вясна», дзе яна шмат гадоў працавала. Таму яе кніга прозы «Матылі» шмат для каго сталася неспадзяванкай. Штодзённае знаходжанне на вастрыі чужога болю — ці спрыяе гэта мастацкай творчасці? Ці лёгка напісаць кнігу супольна з аўтарам, які знаходзіцца за кратамі? Аўтарка кнігі — госцем «Вольнай студыі».\n— Паліна, калісьці даволі даўно, гадоў дваццаць таму, выйшаў у свет зборнік кароткай прозы пад назвай «Перад тваімі вачыма», дзе былі надрукаваныя два твае апавяданні. З тае пары я чакаў тваю кнігу. Чаму так доўга давялося чакаць?\n— І я з тае пары чакала. І нарэшце дачакалася. Адно з тых даўніх апавяданняў — «На вакзале» — мне і цяпер вельмі сімпатычным падаецца. А чаму так доўга... Гэта пытанне да выдаўцоў. Я не ведаю, чаму ў мяне дагэтуль не было кнігі. Я не ведаю, як так атрымалася, што яна адносна нядаўна выйшла. Можа, у мяне лёгкая ступень аўтызму ці сацыяльная наіўнасць, але я сапраўды не ведаю, як выходзяць кнігі, што пісьменніку трэба для гэтага рабіць. Летась да мяне падышоў Барыс Пятровіч і прапанаваў выдаць кнігу ў серыі «Кнігарня пісьменніка». Я даслала тэкст, і кніга вышла.\n— «Матылі» ўваходзілі ў лонг-ліст сёлетняй прэміі Гедройца. Шчыра кажучы, я не спадзяваўся, што ты станеш лаўрэаткай, але мне было проста прыемна бачыць там тваё імя, як і імёны Андрэя Федарэнкі і Алены Брава. У маіх вачах гэта падвышала саму прэмію. Калі журы цябе адсеяла, ты перажывала?\n— Я не перажывала. Гэта іншае пачуццё. Я была вельмі здзіўленая\nМяне абурыла тое, што ўжо другі год сярод лаўрэатаў прэміі Гедройца няма жанчынаў — гэта гендэрная дыскрымінацыя, якая вельмі характэрная для нашага традыцыйнага грамадства. Хаця ў гэтым годзе на прэмію намінавалася кніга Алены Брава «Рай даўно перанаселены», якая вартая прэміі. Сёлетні лаўрэат Уладзімер Някляеў у інтэрв'ю Радыё Свабода сказаў, што прэмія дае дадатковую энергію для творчасці. Думаю, гэтую энергію мусяць атрымліваць не толькі літаратурныя «цяжкавагавікі». Энергія патрэбная і тым аўтарам, якія аніякіх прэмій ніколі ў жыцці не атрымлівалі.\n— Калі чытаў тваіх «Матылёў», разумеў, што падабенства прозы і паэзіі яшчэ і ў адсутнасці лішніх словаў. Ад каго ў цябе такі выкшталцоны лаканічны стыль?\n— Ад маці, напэўна, ад маці. Мая маці вельмі адчуальная да словаў. І лічыць, што я гавару шмат лішняга. Таму, пішучы, я вельмі ашчадна стаўлюся да пабудовы сказа, старанна падбіраю менавіта тое слова, якое патрэбнае. Таму і пішу вельмі марудна. Для мяне гэта цяжкі працэс. Я мыслю вобразамі, але не атрымліваю задавальнення ад пераносу гэтых вобразаў на паперу. Я заўсёды імкнулася пісаць так, каб праз словы, сінтаксычныя канструкцыі ствараць іншую рэальнасць. Каб заставалася ўражанне, як ад снення. Быццам прачынаешся, а ўсё не можаш адысці ад сну, працягваеш думаць пра тое, што прыснілася. Нібыта ў сне было ўсё, як і на яве, а ўсё ж іначай. Мной вельмі мала напісана, бо я хачу, каб тэксты не былі пустымі. На вокладцы «Матылёў» прыводзіцца цытата: «Ёсць словы, якія не варта гаварыць». Гэта, дарэчы, сказана маёй маці. Так яна мне гаворыць.\n— «Матылі» якраз і падабаюцца мне сваёй мовай — не пластмасавай, не дыстыляванай, як часам бывае ў сучасных творцаў. Роўнай, як дыханне. А як ты ставішся да трасянкі, на якой маладыя пісьменнікі пішуць цэлыя кнігі?\n— У штодзённым жыцці, у размовах і перапісцы (напрыклад, па скайпе) я сама часам карыстаюся трасянкай. Вядома, каб я была чараўніцай і магла рабіць цуды, то зрабіла б так, каб усе гаварылі на выкшталцонай беларускай мове. На жаль, сёння трасянка — гэта частка нашай рэчаіснасці. Але кніг на трасянцы я не чытала. Сама пісаць на ёй ні ў якім разе не планую. Але на побытовым узроўні, паўтаруся, трасянка цалкам дапушчальная.\n— На сайце kаmunikat.org я з задавальненнем прачытаў твой раман «Паэт» — пра Максіма Багдановіча. На жаль, ён існуе пакуль толькі ў электронным выглядзе. Пра Багдановіча, як мне падаецца, вядома літаральна ўсё. Ці засталіся для цябе нейкія неадкрытыя таямніцы ў ягоным жыццяпісе?\n— Насамрэч пра Максіма Багдановіча мы вельмі мала ведаем. Жыццё яго — таямніца. Архіў паэта быў страчаны падчас Другой сусветнай вайны. Памятаю, як у 10-ай класе перад самымі выпускнымі іспытамі я пачала чытаць кнігу Міхася Стральцова «Загадка Багдановіча». Кніга захапіла мяне, постаць Багдановіча была прыцягальнай, таямнічай і містычнай, а ўсё загадкавае, таямнічае і містычнае мяне заўсёды вабіла. Багдановіч так і застаўся загадкай, хаця і зразумела, што я ведаю пра Багдановіча значна больш, чым шараговы чытач. Вядома, што ў 20-я гады, калі ў Інбелкульце апрацоўвалі архіў паэта, перададзены ягоным бацькам, Адамам Багдановічам, праца была не скончаная. Людзі, якія займаліся архівам, былі рэпрэсаваныя. Не выйшаў і запланаваны трэці том Збору твораў, у якім мусіла быць перапіска паэта... Для мяне асабіста таямніцай застаецца сяброўства Максіма Багдановіча з Дыядорам Дзябольскім, якому прысвечаны верш «Быць можа, пуціна жыцця / лягла пярсцёнкам, друг. / I я ў краіне забыцця / не раз раджаўся, як дзіця, / прайшоўшы поўны круг». У часы сталінскіх рэпрэсій Дыядор Дзябольскі быў арыштаваны як сябра таемнай суполкі ілюмінатаў. Ён цікавіўся астраноміяй, яны з Максімам Багдановічам часта гаварылі пра зоркі, і таму ў вершах паэта Багдановіча шмат зорак і каметаў. Дыядор Дзябольскі пасля вызвалення з лагеру напісаў вельмі кранальныя ўспаміны пра Максіма Багдановіча, але шмат што засталося і па-за ўспамінамі. Менавіта пра гэтае сяброўства я і паспрабавала распавесці ў рамане «Паэт».\n— Я вельмі паважаю тых пісьменнікаў, якія апрача сваіх рыхтуюць да выдання кнігі тых, хто сам гэтага зрабіць не можа. У тваім выпадку я маю на ўвазе літаратуразнаўчую кнігу Алеся Бяляцкага «Асьвечаныя беларушчынай». Складана было працаваць з аўтарам, які знаходзіцца ў турме?\n— Мне было прыемна працаваць з Бяляцкім, нягледзячы на тыя ўмовы, у якіх ён сёння знаходзіцца. Мы ўсе ў пэўным сэнсе ў турме, нават тыя, хто на волі. Кнігу «Асьвечаныя беларушчынай» Алесь Бяляцкі планаваў выдаць да свайго 50-годдзя. Ён пачаў яе рабіць, але не закончыў, бо 4 жніўня 2011 года быў арыштаваны. Я дапамагла Алесю закончыць. Праца ішла праз ліставанне. І лісты акуратна даходзілі, апрача карэктуры, якая так і не трапіла на вычытку аўтару. Цяпер мы з Алесем Бяляцкім працягваем сумесную працу — пішам кнігу пра Літаратурны музей Максіма Багдановіча ў Мінску, дзе амаль дзесяць гадоў ён быў дырэктарам, а я — супрацоўніцай. <...>\n— Нядаўна ўсе сайты абляцела сенсацыя — знойдзеныя невядомыя сцэнары Уладзіміра Караткевіча. Я ведаю, што і ты займаешся сцэнарапісаннем. Гэта патрэба душы ці нешта менш прыемнае?\n— Мне, вядома ж, хацелася б быць такой паветранай феяй, якая ўсё робіць дзеля патрэбаў душы. Але так не атрымліваецца, хаця я імкнуся спалучаць. Я супраць смяротнага пакарання, таму пішу сцэнары па гэтай тэме. Я хачу, каб людзі даведаліся і зразумелі, як гэта жахліва. Большасць людзей выступае за смяротнае пакаранне, але мала хто ведае, як яно адбываецца. <...> Я не пішу сцэнары пра тое, што мне не цікава. Апошні зацверджаны сцэнар — «Людвіка». Фільм пра Людвіку Кардзіс — адданую беларуску, якая спрабуе адрадзіць беларускі музей у сучаснай Вільні, пра повязь часоў і пераемнасць пакаленняў віленскіх беларусаў. <...>\n— Ты шмат гадоў займалася праваабарончай дзейнасцю ў цэнтры «Вясна». Быць праваабаронцам для пісьменніка карысна? У сэнсе знаходжання сюжэтаў і г.д.\n— Вельмі карысна. Асабліва ў плане засваення гуманістычных і антытаталітарных каштоўнасцяў. Пісьменнік мае магчымасць атрымаць пэўны сфакусаваны погляд на жыццё. Падчас працы ў праваабарончым цэнтры «Вясна» мы з Таццянай Равяка і Таццянай Снітко зрабілі дакументальную кнігу «Трагедыя на Нямізе». Тады да нас звярталася бацькі загінулых, яны апавядалі свае гісторыі. І было б вельмі крыўдна і несправядліва, каб усё гэта бясследна знікла. Так што праваабарончая дзейнасць дае шмат. У мяне апошнім часам узнікла такая думка — добра было б правесці нейкі семінар для пісьменнікаў, дзе патлумачыць ім, што такое правы чалавека. Бо часам у інтэрнэт-дыскусіях з удзелам пісьменнікаў узровень ксенафобіі проста зашкальвае. Іх стаўленне да меншасцяў (самых розных) выглядае нецывілізаваным.\nМіхась Скобла, чытайце цалкам на Радыё Свабода


Агляд гульні The Bullet: Time of Revenge - Game Russ\nАгляд гульні Super Fowlst 2\nАгляд гульні Murder Diaries\nПрывітанне, дарагія сябры і спадарожнікі сайта Game russ, сёння мы да вашых паслуг, разгледзеўшы новую і цікавую гульню The Bullet: Time of Revenge, дарагія сябры, таму сочыце за намі ў гэтым змесце. Гэтая гульня была нядаўна зроблена і запраграмавана Art Games Studio 7 мая 2020 года, а потым была выпушчана той жа кампаніяй. У цяперашні час гульню можна набыць на платформе Nintendo Switch, і пакуль няма звестак пра тое, ці будзе кампанія зроблена для іншых платформаў.\n“Куля: Час помсты” – гэта экшн-гульня, у якой вы выконваеце ролю чалавека, апранутага як Рэмба, падымаючы цяжкія стрэльбы і расстрэльваючы з іх сваіх ворагаў. На самай справе, гэтая гульня падобная на магутны баявік. Ёсць такія сцэны, як дзіўныя сцэны здымкі, якія нацэлены на вас з усіх бакоў і .. На першы погляд, “Куля: Час помсты” здаецца простай гульнёй і, магчыма, камедыяй, мы тут Я тут, каб запэўніць вас, што вы памыляецеся, таму што ў гульні вы сутыкнуліся з рознай зброяй, зброяй і транспартнымі сродкамі, ні адзін з якіх не падобны па сваіх характарыстыках і ў іншай сітуацыі. Гэта працуе, і вы павінны высветліць, дзе выкарыстоўваць якую зброю падчас гульні.\nГеймплэй такі, што вам прыйдзецца змагацца на розных этапах са сваімі ворагамі, якія апранутыя як агенты ФБР альбо людзі ў чорным, – гэта ўсё бойкі з распаленай зброяй, што прыцягнула маю ўвагу ў гульні. Рух галоўнага героя адбываўся ў рэжыме здымкі, бо галоўны герой смешна нахіляе галаву і адначасова здымае, і я шмат смяяўся, калі бачыў гэтую сцэну, і мне падабаецца гэтая сцэна кожны раз, калі я здымаю. Я выйграў. Геймплэй пачынаецца вельмі проста і прывабна, і паступова, па меры прасоўвання гульня становіцца ўсё больш складанай, і гульня даходзіць да кропкі, калі мужчыны ў чорным нападаюць на цябе ў вялікай колькасці з усіх дарог і дарог. Яны робяць гэта такім чынам, што часам вы не паспяваеце іх усіх знішчыць, а часам даводзіцца імкнуцца ўцячы і дабрацца да бяспечнага месца.Увогуле гульня падзелена на дзве часткі, часткі, якія вы гоніце з машынай. І вы занятыя, і ёсць частка прагулак па вуліцах паміж высокімі будынкамі і шырокімі вуліцамі, кожная з якіх гуляе ў гульню асаблівых славутасцяў. Справа ў тым, што спалучэнне гэтых дзвюх частак змагло стварыць прывабны геймплэй.\nУ гульні вы атрымліваеце ачкі, якія атрымліваюцца забойствам чарнаскурых людзей і, вядома, падарваннем іх экіпіроўкі; вашыя ворагі ў гульні маюць абсталяванне, такое як танкі, верталёты і г.д., якое вы ў гульні падарваеце. Вы атрымліваеце ачкі, гэтыя ачкі становяцца для вас грашыма або манетамі, якія вы можаце выкарыстоўваць для мадэрнізацыі абсталявання і зброі падчас гульні. Звярніце ўвагу, што для мадэрнізацыі абсталявання на любым этапе гульні патрабуецца Хіба так, што вы можаце добра прайсці прыступку.\nГрафіка гульні такая, што на першы погляд яна нагадвае мне гульні першага пакалення, якія маюць класічны рэжым і настальгуюць як для мяне, так і для многіх геймераў. Гульня трохмерная і, можна сказаць, добра распрацавана, крокі гульні Ён распрацаваны такім чынам, што прыступкі не падобныя адзін на аднаго і адрозніваюцца. Музыка электронная, але яна ўсё роўна працуе як старая электронная музыка, якая вельмі сумяшчальная з гульнёй і дызайнам малюнкаў, і мне вельмі спадабалася музыка, але, прайшоўшы некалькі этапаў, музыка становіцца паўтаральнай і сумнай, і гэта мяне трохі бянтэжыць. Ён спадзяваўся.\nМагчыма, гэтая гульня прымусіць гледачоў крыху расчаравацца. Іншымі словамі, я магу сказаць, што сапраўды ёсць прычына таго, што, калі існуе паўнавартасная версія гульні, выпрабаваць копію гульні, якая значна меншая і мае значна меншую графіку і нават геймплэй Акрамя таго, ён зусім не параўнальны з арыгінальнай версіяй GTA, ці варта марнаваць час? Вядома, вы можаце разглядаць такія гульні як тэставыя гульні, таму што гэта некалькі цудоўна з пункту гледжання разнастайнасці ў стварэнні незалежных і незалежных гульняў.\nКалі мы хочам даць агульнае тлумачэнне пра графіку гульні, мы можам сказаць, што гульня не мае такой графікі. На самай справе, як мы ўжо згадвалі, калі гульня распрацавана ў 3D і з камерай ад трэцяй асобы, перш за ўсё, у распрацоўшчыкаў гульняў узнікае праблема, што куты аб’ектаў і іншых асяроддзяў павінны змяняцца падчас павароту камеры, і гэта Гэта вельмі працаёмкая і прафесійная катэгорыя ў прыведзеных графіках. Не кажучы ўжо пра тое, каб трохі паскорыць гульню. На самай справе, “Куля: Час помсты” – гэта гульня масавага забойства, у якой вы, як гулец, сутыкаецеся толькі з сотнямі ворагаў, і вам трэба знішчаць ворагаў, страляючы і ўхіляючыся ад іх стрэл. Відавочна, што хуткасць гульні трохі высокая, і вам трэба справіцца з гэтай хуткасцю, каб палепшыць свае навыкі. Такім чынам, наяўнасць правільнай графікі для такіх гульняў – гэта амаль няпростая задача.\nШутэр The Bullet: Time of Revenge быў даступны для Nintendo Switch з мінулага тыдня і з таго часу выклікае шмат незадавальнення ў Інтэрнэце. Як аказалася, гэта загаловак ад Unity Asset Store з імем Hammer 2 ад 2015 года, які павінен паслужыць асновай для распрацоўшчыкаў распрацоўкі ўласных гульняў. Падобна на тое, што нічога не было зменена ў параўнанні з арыгіналам, за выключэннем назвы, якая не забароненая, але вельмі сумніўная. Тэхнічны тэрмін гэтага – перакідванне актываў.\nВельмі высокае дзеянне\nВялікая колькасць зброі\nІмітацыя выдатных гульняў\nАдсутнасць зместу гісторыі\nНіжняя гульнявая графіка\nАгляд гульні Carnivores: Dinosaur Hunt


У апошні час, свет браузерных кампутарны шматкарыстальніцкіх гульняў, у якія можна гуляць у рэальным часе стаў вельмі разнастайным\nУ апошні час, свет браузерных кампутарны шматкарыстальніцкіх гульняў, у якія можна гуляць у рэальным часе стаў вельмі разнастайным. Гэта стала магчымым дзякуючы ўжыванню найноўшых дасягненняў камп'ютэрных тэхналогій у галіне інтэрнэту. Сучасны браўзэр адкрывае перад сваім карыстальнікам велізарны свет, які зараз не абмяжоўваецца праглядам старонак сайтаў або пошукам інфармацыі. Сучасны браўзэр - гэта мультымедыйнае праграмнае забеспячэнне, з дапамогай якога можна праслухоўваць музычныя файлы, праглядаць відэа ролікі і фільмы, а таксама гуляць у цікавыя і займальныя кампутарныя гульні найвышэйшага якасці. Доўгі час гэта было не магчымым, і карыстаючыся гэтым, распрацоўнікі гульняў, якія для запуску патрабавалі ўсталёўкі дадатковага праграмнага забеспячэння, былі лідэрамі на сусветным і айчынным рынку кампутарных шматкарыстальніцкіх анлайн гульняў. Цяпер жа, калі кампутарны прагрэс здзейсніў велізарны скачок наперад, браузерная гульня, перастала быць мала цікавай і безаблічнай, за кошт чаго, вялікая колькасць аматараў гульняў у рэальным часе сталі сапраўднымі прыхільнікамі цацак гэтай катэгорыі. Адным з найбольш яркіх прадстаўнікоў гэтага віду з'яўляецца гульня Deepolis, якая дзякуючы свайму ўнікальнаму займальнага сюжэце стала за кароткі тэрмін вельмі папулярнай сярод геймераў. Дзеянні гульні ў deepolis online разгортваюцца ў выдуманым падводным свеце, які е гледзячы на сваю прыгажосць і прывабнасць, тоіць у сабе велізарная колькасць разнастайных небяспек. Карыстальнік, які вырашыў паспрабаваць гуляць у гульню Deepolis павінен быць гатовы да таго, што прыйдзецца зрабіць нялёгкі выбар на карысць адной з трох існуючых гільдый. Гільдыя джанфаров, у Deepolis онлайн - прадстаўлена майстрамі ваеннай справы, якія да таго ж, з'яўляюцца неперасягненымі спецыялістамі ў галіне здабычы неабходных рэсурсаў. Сіён - гэта навукоўцы свету Диполис онлайн, якія з лёгкасцю дасягаюць поспехаў, як у сельскай гаспадарцы, так і ў пытаннях грамадскага прылады гульнявога свету. Трэцяя групоўка - гэта науты, якія з'яўляюцца высакакласнымі даследчыкамі і гандлярамі, якія пастаўляюць на рынак усё неабходнае абсталяванне. Гуляць у Deepolis за любую з трох вышэйпералічаных груповак вельмі цікава, дзякуючы таму, што кожная з іх нададзеная унікальнымі здольнасцямі і характарыстыкамі якія неабходныя для паспяховай гульні. Перш чым пачаць у Deepolis гуляць, варта прайсці даволі простую працэдуру рэгістрацыі. рэгістрацыя ў гульні Deepolis, зойме нават у не самага дасведчанага карыстальніка сусветнай сеткай не больш за некалькі хвілін. У графе Deepolis рэгістрацыя варта запоўніць свае дадзеныя, такія як лагін, пароль, электронная пошта для ажыццяўлення зваротнай сувязі адміністрацыі з гульцом, а таксама выбраць адзін з чатырох прадстаўленых сервераў. Пасля гэтага вы можаце акунуцца ў незабыўны і ні з чым не параўнальны свет гульні Deepolis, якая не пакіне абыякавым як дасведчанага гульца з шматгадовым стажам, так і поўнага пачаткоўца ў гэтай сферы. У цэлым, гульнявы працэс гэтай браузерной гульні ў поўнай меры адпавядае патрабаванням, якія сучасныя гульцы прад'яўляюць да шматкарыстальніцкім гульням новага пакалення. А дзякуючы сваёй унікальнай атмасферы, якую распрацоўшчыкам атрымалася стварыць у deepolis online, яна з лёгкасцю можа канкураваць не толькі з браузерного, але і з кліенцкімі шматкарыстальніцкай гульнямі. Калі вы шукайце гульню, якая прымусіць вас перажываць і адчуваць станоўчыя эмоцыі, тады гульня Deepolis - створана менавіта для вас Гуляць уDeepolis


Чатыры з паловай гадзіны доўжылася апытанне галоўнага рэдактара баранавіцкай незалежнай газеты Intex-press Уладзіміра Янукевіча ў Баранавіцкім ГАУС 21 красавіка. Складзеныя два адміністрацыйныя пратаколы і праводзіцца праверка аб распачынанні крымінальнай справы. Прычына — інтэрв'ю з экс-кандыдатам у прэзідэнты Святланай Ціханоўскай, паведамляе БАЖ.\nУладзіміру Янукевічу прынеслі позву ў рэдакцыю 19 красавіка. Па якой справе, там не было пазначана. У міліцыі высветлілася, што падставай прэтэнзій стала інтэрв'ю са Святланай Ціханоўскай, апублікаванае ў нумары газеты 14 красавіка і размешчанае на сайце выдання.\nУ сувязі з гэтым міліцыя склала два адміністрацыйныя пратаколы за парушэнне заканадаўства аб СМІ па ч. 4 і ч. 5 арт. 23.5 КаАП — на юрыдычную асобу ТАА «Выдавецкі дом «Інтэкс-прэс» (Уладзімір Янукевіч з'яўляецца дырэктарам гэтага прадпрыемства) і на ІП Янукевіч, які валодае сайтам inteх-press.by.\nБольш за тое, Уладзімір Янукевіч даведаўся, што праводзіцца праверка і вырашаецца пытанне аб завядзенні крымінальнай справы па арт. 361 КК РБ («Заклікі да дзеянняў, накіраваных на прычыненне шкоды нацыянальнай бяспецы Рэспублікі Беларусь»).\nАўтара артыкула Людмілу Сцяцко таксама выклікалі 23 красавіка ў ГУУС у якасці сведкі. Па якой справе ў позве, што міліцыянты перадалі праз галоўнага рэдактара, не пазначана. Вусна міліцыянты гэта таксама не растлумачылі.\n15 красавіка дырэктар Выдавецкага дома «Інтэкс-прэс», галоўны рэдактар газеты Intex-press Уладзімір Янукевіч ужо атрымаў за інтэрв'ю з Ціханоўскай папярэджанне Баранавіцкай міжраённай пракуратуры.


Опубликовано: 03.03.2017 12:02:20\nУ нашым жыцці мы часта сутыкаемся з неабходнасцю выбіраць, як нам рэагаваць на зло. Яго немагчыма не заўважаць, асабліва тады, калі яно скіравана супраць нас: мяне пакрыўдзілі, падманулі, нанеслі фізічны боль, паступілі несправядліва...\nДля таго, каб увесці нейкі парадак у грамадскія адносіны, каб пазбегнуць “вайны ўсіх супраць усіх”, як бы назваў гэта філосаф Томас Гобс, у часы Старога Запавету быў распаўсюджаны просты запавет справядлівасці — вока за вока і зуб за зуб. Варта памятаць, што ў біблейскіх тэкстах адлюстроўваецца ментальнасць тагачасных людзей, а таксама тое, што Бог паступова аб’яўляе сябе людзям, рыхтуючы іх да прыняцця сапраўднага вобразу Бога, які мы знаходзім у Новым Запавеце.\nДля Хрыста прыкметай праведнасці, святасці з’яўляецца любоў. Любоў не толькі да тых, хто нас любіць, але таксама і да ворагаў. Старазапаветнаму закону справядлівасці супрацьпастаўляюцца запавет прабачэння крыўд, заклік перамагаць прагу помсты і не адказваць злом на зло. Аднак гэта не азначае, што зло можна апраўдаць, не звяртаць на яго ўвагі. Больш за тое, Хрыстос не забараняе супрацьстаяць несправядлівасці і змагацца са злом у свеце.\nАднак у першую чаргу кожнаму з нас трэба пазбавіцца зайздрасці, злосці, нянавісці, жадання адпомсціць. Нашыя пачуцці могуць абвінавачваць крыўдзіцеля, патрабаваць расплаты, асуджэння. Калі нашае сэрца адкрые ў сабе дар прабачэння, то мы выразна ўбачым тое, што наш крыўдзіцель знаходзіцца ў значна горшым стане, чым мы. Лепш стаць ахвярай несправядлівасці, чым адказаць злом на зло.\nНават тыя, хто ніколі не адкрываў Біблію, добра ведаюць евангельскую параду рэагавання на зло: “Хто ўдарыць цябе па правай шчацэ тваёй, падстаў яму і другую”. Адным з найбольшых прыніжэнняў у часы Хрыста лічыўся ўдар знешнім бокам далоні па твары. Але ж нельга з такой самай моцай ударыць чалавека знешнім бокам далоні той самай рукі па другой шчацэ, нязручна. Ці не з’яўляецца гэта добрай ілюстрацыяй праўды аб тым, што, адказваючы дабром на зло, мы нібы пазбаўляем зло сілы? У іншым выпадку яно толькі набірае моц.\nСвятая Маці Тэрэза з Калькуты пакінула парады кожнаму, хто выбірае дарогу евангельскай маралі: “Людзі бываюць неразумныя, нелагічныя і эгаістычныя. Любі іх, нягледзячы на гэта. Калі ты зробіш штосьці добрае, цябе папракнуць у эгаізме і таемных намерах. Усё роўна рабі дабро. Калі ты дасягнуў нечага, то ў цябе з’явіцца мноства ўяўных сяброў і сапраўдных ворагаў. Усё роўна працуй, нягледзячы на гэта. Сумленнасць і адкрытасць паставяць цябе пад удары. Нягледзячы на гэта, будзь сумленны і адкрыты. Тое, што ты будаваў гадамі, можа быць разбурана за адну хвіліну. Будуй, нягледзячы ні на што”.\nГоловченко: построение партнерских контактов с регионами России очень важно для Беларуси\nКосметолог вынесла вердикт бьюти-трендам из TikTok\nРектор ГГМУ: врач – это человек высоких моральных качеств\nРектор БГМУ назвал первостепенные задачи в новой для себя должности\nНикифорович убежден в хороших перспективах БелАЗа\nЛукашенко высказался о развитии медицины, «утечке умов» и патриотизме


У чым розніца паміж надзеяй і сквапнасцю?\nПрагнасць заўсёды хоча большага, нават калі табе дастаткова.\nНапрыклад, вы хочаце з'есці ўсё больш і больш любімага стравы, нават калі вы не галодныя (магчыма, сытыя).\nНадзея аптымістычная і хоча чагосьці, чаго ў вас няма, і што вы хочаце мець. Надзея чакае мінімальных уладанняў.\nНапрыклад, калі хтосьці вельмі галодны, ён спадзяецца, што нешта ядомае стане на яго шляху, і тут ён чакае не больш, чым тое, што яму трэба (прынамсі, цяпер).\nЧасам надзея паступова ператвараецца ў сквапнасць.\nНапрыклад, калі хтосьці пачынае бізнэс, ён / яна спадзяецца, што ён пойдзе добра і атрымае дастаткова грошай, каб працягваць яго. Як толькі ён стане стабільным, чакаюцца пэўныя прыбытку. Калі зараблянне грошай пазней стане матывам, гэта сквапнасць.\nСквапнасць заўсёды негатыўная, калі справа даходзіць да людзей разбуральным спосабам, таму што яна заснавана на празмерным імкненні да неабмежаваных і непажаданых шчаслівасцей, якія звычайна прыводзяць да катастрофы. Надзея заўсёды станоўчая, дасягальная, пажаданая, бо яна заснавана на асноўным прынцыпе патрэбаў людзей, іх удасканаленні і развіцці дабрачынным шляхам, якія часта заканчваюцца выкананнем і задавальненнем.\nУ чым розніца паміж прасторава-часавымі дадзенымі і іншымі тыпамі дадзеных?У чым розніца паміж "ісці" і "працягваць"?У чым розніца паміж канцэнтраваным момантам і момантам вузла ў STAAD.Pro?У чым розніца паміж хударлявым і спрытным кіраваннем праектам? Як мы можам выкарыстоўваць яго ў лічбавым маркетынгу?У чым розніца паміж палком і вінтоўкай у індыйскай арміі?Ці ёсць розніца паміж спробай падкупу і фактычным хабарніцтвам? Ці з'яўляецца сама спроба падкупу?У чым розніца паміж правамі і прэтэнзіямі?


Як Вы ставіцеся да хрысціянскіх знакаў на грашах? | Каталіцкі Веснік\nУ сувязі з дэнамінацыяй у Беларусі з’явяцца новыя грошы. На некаторых купюрах будуць змешчаны хрысціянскія знакі: царква, крыж і Евангелле, у той час як на манетах будуць выявы паганскіх арнаментаў. Як ставіцеся Вы да хрысціянскіх знакаў на грашах?\n– Грошы кожнай краіны маюць свой дызайн, сваю форму і памер. Некаторыя ўзялі за аснову аднолькавыя грошы, як, напрыклад, ЕС, некаторыя маюць свае, непаўторныя. Але кожная грашовая адзінка мае нешта адметнае на той тэррыторыі, на якой яны служаць разліковай сістэмай. Я лічу, што тое ж самае датычыць і нашых новых банкнот. Нацыянальны каларыт і гістарычныя асаблівасці, якія адносяцца непасрэдна да Беларусі. На мой погляд, я б змясціў крыху іншае: нашых беларускіх дзеячаў, якія годна ўпісалі імя Беларусі ў старонкі гісторыі. А тое, што хрысціянскія знакі размешчаны на купюрах у адным шэрагу з паганскімі, – ну дык што зробіш? Нацыянальны каларыт 🙂\n– Я, безумоўна, ведаю, што хрысціянскія сімвалы з’явяцца ўпершыню на грашовых адзінках Беларусі. Змяшчэнне хрысціянскай сімволікі на грашах пракаментаваў выканальнік абавязкаў прэс-сакратара Канферэнцыі Каталіцкіх Біскупаў у Беларусі кс. Юрый Санько: “Думаю, што не павінны змешвацца матэрыяльныя рэчы з духоўнымі. Наколькі ведаю, па задуме аўтараў на новых грашах адлюстраваны духоўныя і гістарычныя каштоўнасці. Але, мяркую, у нас дастаткова шмат іншых гістарычных каштоўнасцяў, выявы якіх можна было б размясціць на купюрах. Бо нават у Святым Пісанні Хрыстос кажа: аддайце кесару кесарава, а Богу – Божае. А тут адбываецца змяшанне, думаю, гэта не зусім правільна”, – лічыць святар. Я падтрымліваю меркаванне ксяндза і таксама лічу: усё, што звязана з хрысціянствам і рэлігійным культам, павінна суправаджацца ўшанаваннем. А грошы, на жаль, не заўсёды выкарыстоўваюцца ў добрым кірунку. Імі разлічваюцца не толькі за прадукты харчавання, лекі або за працу, але за іх набываюць алкаголь, наркотыкі, зброю або разлічваюцца за пэўныя немаральныя дзеянні. Лічу, што нельга спалучаць гэтыя рэчы. Таму, што не можа быць рэкламы Бога, тым больш на разліковых банкнотах. Хрысціянін павінен верыць у Бога і сведчыць аб Ім сваім жыццём праз выкананне Божых запаведзяў. І гэта будзе лепшае абвяшчэнне Евангелля, чым проста размясціць сімвал на грашовай купюры.\n– У Святым Пісанні Хрыстос кажа: аддайце кесару кесарава, а Богу – Божае. Грошы заўсёды былі і будуць маёмасцю дзяржавы. Сэнсу друкаваць на іх хрысціянскія знакі не бачу. Ніхто не будзе маліцца на грошы. Я дакладна не збіраюся гэта рабіць… Грошы могуць патрапіць да розных людзей, напрыклад, як да бандытаў, так і да добрых людзей. Спачатку яны іх будуць разглядаць, але потым гэта будуць толькі грошы. На мой погляд, няма чаго ўвогуле друкаваць хрысціянскія сімвалы на грашах.\n– Я парадаваўся, калі даведаўся, што на новых банкнотах будуць хрысціянскія знакі. Шкада, што не на ўсіх. Сама па сабе наяўнасць сімволікі не мае ніякага значэння для чалавека, калі ён свядома не прапаведуе тое, што сімвалізуе сабой крыж, не чытае Евангелля. Аднак для хрысціяніна-практыка сімволіка перастае быць пустой. Гэта як “якар” да чагосьці большага, што неабыякава, што грэе душу, дае мір і надзею. А яшчэ крыж, напрыклад, з’яўляецца зброяй супраць д’ябла і валодае цудадзейнай, выратавальніцкай і гаючай сілай. На крыжы Езус у найвышэйшай ступені праявіў сваю любоў да людзей… Можа, гэта неяк паўплывае на эканамічнае становішча краіны 🙂\n– На маю думку, кожны сімвал мае значэнне. І проста так наносіць штосьці на грошы — карціны, посуд і іншыя прадметы — няправільна. Я мяркую, што Беларусь – краіна з устойлівымі хрысціянскімі традыцыямі. Таму выявы хрысціянства на новых грашах не зусім разумны выбар, бо “Кесару кесарава, а Богу – Божае”. Хоць яны і адыгралі (і адыгрываюць) значную ролю ў гісторыі нашай краіны. А выявы паганскіх арнаментаў наогул дрэнны выбар. Ёсць жа шмат добрых прыкладаў, што размяшчаць на банкнотах і манетах: выбітных людзей краіны (так краіна будзе ведаць сваіх герояў, сваю гісторыю), выявы помнікаў архітэктуры, не звязаных з рэлігіяй (замкі, палацы, ратушы). Тым больш крыж, царква не проста знак і будынак, а святыя рэчы для кожнага хрысціяніна. І гэта не сумяшчальна са сродкам для гандлю, на маю думку. Асабліва, калі разглядзець той факт, што грошы могуць сапсавацца. І як будзе выглядаць памятая купюра з выявай крыжа?\nЯ супраць. Лічу, што грошы і хрысціянскія знакі – несумяшчальныя (41);\nЛепш было б змясціць выявы знакамітых беларускіх дзеячаў (37);\nХай бы на купюрах была не толькі царква, але і касцёл (25);\nВельмі цікава. Нічога не маю супраць (22);\nНа грашах адлюстраваныя дзве эпохі беларускай гісторыі, таму мне падабаецца гэтая ідэя (13);\nМне ўсё роўна, абы толькі беларускі рубель быў моцны і надзейны (13);\nІншы варыянт (10).\nУсяго – 161 адказ.\nSiarhei Matsiushonak: Павiнны быць талеры\nПагананскія ўзоры? Зразумела…\nПоложительно…Неплохо бы ещё на флаге и гербе христианские символы… А то вон в Швеции и иже с ними кресты с церквей снимают. В знаках на деньгах нет никакого кощунства, а лишнее напоминание о том, что Беларусь христианская страна.\nапытанне грошы моладзь\t2015-12-05


Дыета пасля выдалення ныркі - галоуныя прынцыпы харчавання\nГалоўная ➠ Іншыя захворванні ➠ Дыета пасля выдалення ныркі - галоуныя прынцыпы харчавання\nАпублікавана 10.04.2017 04:22\nНефрэктамія прыводзіць да таго, што астатняя нырка пачынае рабіць ўдвая больш працы і гипертрофируется. Каб дапамагчы арганізму прывыкнуць да новых умоў жыццядзейнасці, патрэбна дыета пасля выдалення ныркі.\nПрынцыпы харчавання пасля нефрэктамія\nПеравага аддаецца проста засваяльнай ежы.\nЎжыванне вады павінна быць умераным: не варта перагружаць нырку лішнім колькасцю вады, ды і рэзкае абмежаванне вады таксама не прынясе карыснасці. У дзень трэба выпіваць прыблізна адзін л вады, уключаючы супы, садавіна і гародніна, напоі.\nАбмежаванне бялковай ежы: неабходна прыцішыць ўжыванне мяса, рыбы і бабовых (фасоля, бабы, гарох).\nПамяншэнне ўжывання солі.\nВугляводы і вавёркі не трэба абмяжоўваць, іх змест у дыеце павінна адпавядаць фізіялагічным патрэбам. Харчавацца лепш дробава маленькімі порцыямі ў 5-6 прыёмаў. Ежа павінна быць высокакаларыйнай і вітамінізаванай. Ежу лепш рыхтаваць на пару, запякаць без дадання тлушчу, адварваць і тушыць. Хлеб варта выбіраць без дадання солі. Выдатна падыдзе безбелковый і пшанічна-отрубной хлеб, печыва без солі, асаблівыя дыетычныя перапечкі (жытнёва-пшанічныя, пшанічна-грачаныя і інш.). У дзень можна ўжываць да чатырыста г хлебабулачных вырабаў.\nПасля выдалення ныркі карысна ёсць агароднінныя альбо крупяныя супы з даданнем макаронных вырабаў. Суп падчас вырабу ня соляць, гэта робяць перад ежай з разліку, што ў дзень можна спажыць менш за 5 гр солі. Стравы запраўляюць раслінным альбо сметанковым алеем, кефірам.\nДыетычнае харчаванне пасля выдалення ныркі павінна доўжыцца да таго часу, пакуль арганізм стоадсоткава не прыстасоўваецца. Пасля чаго можна раўнамерна ўключаць у дыету практычна любыя стравы.\nРада: не варта без дапамогі іншых выдумляць дыету пасля нефрэктамія. Дакладна выбудаваць раўнаважкі харчаванне можа толькі доктар.\nУжыванне мясной ежы\nПасля аперацыі нельга есьці мяса 1-2 тыдні. Потым можна ўвесці ў меню нятлустае мяса - курыцу, індычку, цяляціну, зайчыка менш за 100 г у дзень. Мяса можна памяняць рыбай нятлусты відаў, якая менш нагружае ныркі, чым мясная ежа. У меню можна ўключаць курыныя яйкі (2 яечка ў дзень) і рыхтаваць з іх амлеты.\nПрадукты з малака\nМалако ў свежым выглядзе лепш не піць. Перавагу трэба даць кісламалочным прадуктам - кефіру, простокваше, натуральны ёгурт. Можна рыхтаваць пудынгі і запяканкі з тварагу. Прадукты з малака нельга ўжываць у вялікай колькасці, таму што лішак кальцыя прыводзіць да адукацыі камянёў у пакінутай нырцы.\nСвежае малако лепш памяняць на кісламалочныя прадукты\nГалоўныя прадукты дыеты\nГародніна і садавіна: павінны знаходзіцца ў штодзённым рацыёне ў вялікай колькасці. Іх можна ёсць свежымі, варанымі і запечанымі. Садавіна могуць заходзіць у рацыён у выглядзе мусаў, варэння, джэмаў, жэле, ў свежым выглядзе. У летні сезон вельмі карысна ёсць дыні і кавуны.\nКрупы: іх можна ўжываць у выглядзе каш і запяканак. Гэта ставіцца да макаронных вырабаў.\nВадкасць варта піць у выглядзе адвара шыпшынніка, нямоцнага чаю, узвараў, травянога і фруктовага гарбаты. Можна піць сокі з садавіны і агародніны, але іх трэба змешваць з вадой.\nздобную салодкую выпечку;\nсалёны цёмны хлеб;\nмясныя, рыбныя і грыбныя булёны;\nтлустае мяса і рыбу;\nбулёны на базе мяса, грыбоў, рыбы;\nнейкія гародніна і зеляніна - шпінат, салера, шчаўе, пятрушку, радыска, лук, часнык;\nнельга піць трывалыя чай і кава, спіртныя напоі, какава, высокоминерализированную ваду - гэтыя напоі могуць прывесці да мачакаменнай захворвання.\nСавет: у пасляаперацыйным перыядзе дыета не павінна падвяргацца рэзкіх зменаў. Пераход да звычайнай ежы неабходна здзяйсняць раўнамерна, каб не павысілася нагрузка на другую нырку. Калі адразу пасля аперацыі бялок выключаецца, то праз 1-2 тыдні яго можна ўводзіць, асцярожна замяняючы вугляводную ежу.\nНеабходна падбіраць рознае харчаванне, якое змяшчае ўнутры сябе патрэбныя пажыўныя рэчывы. У дзень арганізму патрабуецца прыблізна восемдзесят г тлушчаў, 500 г вугляводаў і 70 г бялкоў. Каларыйнасць харчавання - дзве тысячы сямсот -3000 ккал / дзень.\nПрыкладныя сутачнае меню:\n8.00 - Сняданак 1: вінегрэт, хлеб са сметанковым алеем, яблычны кампот.\n12.00 - Сняданак 2: амлет альбо каша на малацэ, адвар шыпшынніка.\n16.00 - Абед: вегетарыянскі суп з гародніны, тушеные гародніна з запечанай рыбай, груша, гарбата з малаком.\n20.00 - Вячэра 1: каша на вадзе з агародніннымі паравымі катлетамі, ягадны мус.\n22.00 - Вячэра 2: несалёнае печыва, чай з травы.\nДыета пасля аперацыі на нырках\nХарчаванне пасля аперацыі на нырцы мае фактычна тыя ж прынцыпы, як і пасля нефрэктамія. Маленькія канфігурацыі могуць быць унесены ў дыету ў залежнасці ад перадумовы аперацыі. Да прыкладу, пасля хірургічнага выдалення конкрементов з ныркі вызначаюць склад каменьчыкаў. Зыходзячы з выгляду парушанага абмену рэчываў, з рацыёну выключаюць тыя ці іншыя прадукты, якія садзейнічаюць камнеобразованія. Гэта трэба для прафілактыкі рэцыдываў. Пры раку ныркі пасля рэзекцыі яе часткі харчаванне павінна быць высокакаларыйным, каб вярнуць масу цела, таму што многія хворыя губляюць вагу.\nПрынцыпова: калі для вас выдалілі адну нырку, то памятаеце, што для захавання здароўя 2. ныркі прынцыпова не толькі выконваць дыету, ды і стоадсоткава перагледзець уласны рэжым і стыль жыцця. Варта вылучыць час для сапраўднага сну і дадатковага адпачынку, нельга рабіць томную фізічную працу. Калі да аперацыі вы працавалі ў нядобрых крытэрах, то лепш памяняць прафесію. Тым больш гэта трэба пры працы на хімічным вытворчасцях. Гэтыя мерапрыемствы ў комплексе з дыетай палепшаць ваша самаадчуванне і вернуць вас да сапраўднага жыцця.


Прылада і эксплуатацыя плоскай даху\nГалоўная ➠ Даху ➠ Прылада і эксплуатацыя плоскай даху\nАпублікавана 27.03.2013 12:59\nАдзін з самых важных этапаў пры праектаванні жылля – гэта выбар даху і stroiman.ru, таму што дахавае пакрыццё павінна быць не толькі прыгожым, але і абараняць ад непагадзі.\nКалі вы аддалі перавагу плоскую дах, вам неабходна ведаць, якімі спосабамі можна зрабіць яе надзейнай.\nНа сённяшні дзень многія будаўнічыя кампаніі ўсё часцей ўсталёўваюць плоскія даху не толькі з-за сваёй папулярнасці, але і з-за магчымасці атрымання дадатковай плошчы.\nТрываласць і ўстойлівасць даху абумоўліваецца будаўнічымі матэрыяламі і тэхналогіямі, якімі карысталіся падчас будаўніцтва. Калі ўвесь матэрыял якасна і сумяшчальны паміж сабой, будаўнікі лёгка дасягнуць якаснага мантажу, высокую воданепранікальнасць і вогнеўстойлівасць. Дах трэба абавязкова ўцяпліць, інакш пад ёй утворыцца кандэнсат з-за розніцы ў тэмпературы, што стане прычынай вільготнасці ў доме і далейшага развіцця цвілі.\nБываюць эксплуатаваныя, неэксплуатаваныя, традыцыйныя і інверсійныя плоскія даху. Падстава эксплуатаванай павінна быць жорсткім, таму што ў адваротным выпадку цэласць гідраізаляцыі зберагчы не атрымаецца. Каб дамагчыся калянасці, трэба забяспечыць дах сцяжкай з бетону або профнастилом.\nКалі трываласць уцяпляльных матэрыялу невысокая, зверху неабходна зрабіць сцяжку з цэменту. Неэксплуатируемой даху не патрабуецца жорсткага падставы, так што для гідраізаляцыі падыдзе і мяккі ўцяпляльнік. Такія даху стаяць нашмат танней, аднак яны недаўгавечныя.\nТрадыцыйныя даху не вельмі-то і надзейныя ў выпадку, калі парушаная непранікальнасць пароизоляционного пласта – у ўцяпляльнік патрапіць вада, што прывядзе да страты уласцівасцяў цеплаізаляцыі. Акрамя гэтага, атмасферныя ўплыву могуць прывесці да з'яўлення расколін, з-за якіх дах пачне працякаць.\nКаб абараніць плоскія даху ад вады, часта ўжываюць мембранныя і палімерна-бітумныя матэрыялы. На практыцы даказана, што апошнія не адрозніваюцца даўгавечнасцю, так што іх трэба мяняць кожныя 3-4 гады. Замяніць бітумныя матэрыялы можна сінтэтычнымі мембранными, якія адрозніваюцца трываласцю, пажарнай бяспекай і устойлівасцю да ўльтрафіялетавага выпраменьвання.\nНемалаважным з'яўляецца прадухіленне затаплення ў выпадку моцных ападкаў: для гэтага трэба ўсталяваць ўнутраны або вонкавы водаадвод.\nПадводзячы вынік, можна пералічыць плюсы і мінусы плоскіх дахаў.\n• нязначны нахіл даху мае значна меншую плошчу. Гэта дае магчымасць зберагчы будаўнічыя матэрыялы і паменшыць цану на будаўнічыя работы;\n• жыхарам прадастаўляецца дадатковая тэрыторыя, з якой можна зрабіць зону для адпачынку, салярый або маленькі сад.\n• навала снегу на паверхні плоскай даху можа прывесці да працёку падчас раставання.\nКалі ў Вас няма часу і жадання на самастойнае атрыманне stroiman.ru, Вы заўсёды можаце звярнуцца ў кампанію «Stroiman.ru», якая дапаможа выбраць самарэгулюемую арганізацыю, падрыхтаваць ў ідэальным выглядзе патрабаваныя ёю дакументы і атрымаць пасведчанне ў мінімальна кароткі тэрмін.\nПравілы самастойнага зносу бярвеністага дома